Irekia Eusko Jaurlaritza - Gobierno Vasco :: EHAA xedapena 201902219\nAldizkariaren data: 2019-05-13 Aldizkari honetan argitaratua: 2019088\nAGINDUA, 2019ko apirilaren 8koa, Hezkuntzako sailburuarena. Honen bidez, dirulaguntzetarako deialdia egiten zaie unibertsitateaz kanpoko irakaskuntzako itunpeko ikastetxe pribatuen federazio eta elkarteei, prestakuntza-jarduerak egin ditzaten 2019-2020 ikasturtean, ikastetxeko hizkuntza-proiektuaren barruko berrikuntza-proiektuei lotuta.\nGaiak: ELKARTEAK; LAGUNTZAK; IRAKASLEAK; HEZIKETA; HEZKUNTZA-PROIEKTUAK; HIZKUNTZEN IRAKASKUNTZAK; IKASTEGI ITUNDUAK; IKASTEGI PRIBATUAK; DEIALDIA\nXedapenaren data: 2019-04-08\nHurrenkenaren zenbakia: 201902219\nHeziberri 2020 Planaren «Hezkuntza-eredu pedagogikoaren markoak» barruan hartzen ditu 2020 Europako Esparruan ezarritako helburuekin zerikusia duten jarduteko ildo nagusiak. Proiektu horrek paradigma-aldaketa garrantzitsua dakar; izan ere, konpetentzietan oinarritutako hezkuntzaren planteamendutik abiatzen da.\nAbenduaren 22ko 236/2015 Dekretuak, esparru hori garatu eta Oinarrizko Hezkuntzaren curriculuma ezarri baitu Euskal Autonomia Erkidegoan, oinarrizko zehar-konpetentziatzat hartzen du hitzezko komunikaziorako, hitzik gabeko komunikaziorako eta komunikazio digitalerako konpetentzia, horiek guztiak modu osagarrian erabilita, ganoraz eta egoki komunikatu ahal izateko egoera pertsonal, sozial eta akademikoetan. Era berean, diziplina barruko oinarrizko konpetentziatzat hartzen da hizkuntza- eta literatura-komunikaziorako konpetentzia. Konpetentzia horren helburua da ahozko eta idatzizko testuak –euskaraz, gaztelaniaz eta atzerriko hizkuntza batean edo gehiagotan– erabiltzea, hizkuntza-aniztasunarekiko modu egokian, eraginkorrean eta adeitsuan komunikatzeko, bizitzako hainbat egoeratan, bai eta literaturaren inguruko hezkuntza bat garatzea ere, norbere burua eta inguruko mundua hobeto ezagutu ahal izateko.\nGainera, dekretu horretan ezartzen denez, hezkuntza-eskumenak dituen sailak elebitasuna bultzatuko du hezkuntza eleaniztun baten barruan, indarrean dauden hizkuntza-ereduak hobetzen eta garatzen laguntzeko. Horretarako, lehentasunezko tratua bermatuko da euskararentzat, bi hizkuntza ofizialen erabilera sozial desorekatua konpentsatzeko, ikasleek Oinarrizko Hezkuntza amaitzen dutenean komunikazio-gaitasun praktikoa eta eraginkorra izan dezaten euskaraz nahiz gaztelaniaz, eta atzerriko lehen hizkuntzan ere oinarrizkoa. Hori guztia, atzerriko bigarren hizkuntza batean oinarrizko ezagutzak lortzeko aukera baztertu gabe, Hizkuntza-proiektuan hala jasoa duten ikastetxeetan. Halaber, xedatzen da sailak berak sustatuko duela hizkuntzen trataera integratua eta integrala, komunikazio-konpetentzia eleaniztuna garatzeko asmoz. Hori guztia, honako hauetan jasotako xedapenak betetzeko, hizkuntzaren alorreko EAEko arau-esparrua osatzen baitute: 10/1982 Legea, azaroaren 24koa, Euskararen erabilera normalizatzeko oinarrizkoa; 1/1993 Legea, otsailaren 19koa, Euskal Eskola Publikoari buruzkoa; eta 138/1983 Dekretua, uztailaren 11koa, Euskal Herriko unibertsitateaz kanpoko irakaskuntzan hizkuntza ofizialen erabilera arautzen duena; orobat, abenduaren 22ko 236/2015 Dekretua.\nTestuinguru horretan, Hezkuntza Sailak, 236/2015 Dekretu horren bosgarren xedapen gehigarria betetzeko, Euskal Autonomia Erkidegoko hezkuntza-sistema hobetzeko plana onartu du. Hobekuntza-plan horretan jasotako ildo estrategikoen artean dugu, alde batetik, «Elebitasuna hezkuntza eleaniztunaren barruan» izenekoa, eta, bestetik, «Hezkuntza-komunitatearen prestakuntza». Hobetzeko alorren artean, beren-beregi aipatzen dira hauek: ingelesezko irakaskuntza areagotzea eta zabaltzea; irakasleek hizkuntzen didaktikan duten konpetentzia hobetzea, eta hizkuntzak irakasten dituzten irakasleek koordinatuta lan egiteko antolaketa-bideak ezartzea, hizkuntzen tratamendu integratuaren ikuspegia aplikatuz; Hizkuntzakoak ez diren arlo eta ikasgaietako irakasleek arlo eta gai horren erabilera espezifikoei dagokien hizkuntza-komunikaziorako konpetentzia modu integral eta sistematizatuan lantzeko beharrezko prestakuntza eskaintzea, eta ikastetxe guztiek hizkuntza-proiektua landu eta dinamizatuko dutela ziurtatzea.\nDeialdi honi lotutako prestakuntzaren eta harekin zerikusia duten proiektuen helburua da hezkuntza-komunitate bakoitzak –bere ikasleen hizkuntza-komunikaziorako konpetentzia maila eta inguru soziolinguistikoa zein diren jakinik, eta berariazko prestakuntza batetik abiaturik– diseina eta gara dezala bere irakurketa-plana, eta/edo abian jar ditzala erabaki didaktiko-metodologikoak hizkuntzen inguruan, oro har, eta, bereziki, euskararen tratamendu didaktiko espezifikoaren inguruan, bai eta hizkuntzek ikastetxean izango duten erabileraren eta antolamenduaren inguruan ere, ikasleek ahalik eta gehien gara dezaten konpetentzia hori. Erabaki horiek guztiek lagundu egingo dute ikastetxeko hizkuntza-proiektua gara dadin, ikastetxearen hezkuntza-proiektuaren barruan.\nHoriek horrela, Dirulaguntzei buruzko azaroaren 17ko 38/2003 Lege Orokorrean eta Dirulaguntzei buruzko Lege Orokorraren Erregelamendua onartzen duen uztailaren 21eko 887/2006 Errege Dekretuan jasotako xedapenekin, baita azaroaren 11ko 1/1997 Legegintza Dekretuak onartutako Euskal Autonomia Erkidegoko Ogasun Nagusiaren Antolarauei buruzko Testu Bateginaren VI. tituluan ezarritako xedapenekin ere (EAEko herri-administrazioaren dirulaguntzak arautzen dira titulu horretan), eta abenduaren 22ko 5/2017 Legeak onartutako kredituak aintzakotzat hartuta aurrekontu-zuzkidura nahikoa badagoenez (5/2017 Legearen bidez, EAEko 2018ko Aurrekontu Orokorrak onartu ziren; aurrekontu horiek 2019ra luzatu ziren), eta aplikazio orokorreko bestelako xedapenekin bat etorriz, honako hau\n1. artikulua.– Xedea eta aurrekontu-zuzkidura.\n1.– Agindu honen xedea da Lehen Hezkuntza, Derrigorrezko Bigarren Hezkuntza eta Batxilergoa ematen duten itunpeko ikastetxe pribatuekin harreman estatutarioak edo erregelamenduzkoak dituzten federazio eta elkarteentzako dirulaguntzen deialdia egitea, baldin eta, 2019-2020 ikasturtean, berrikuntza-proiektuak egiten badituzte ikastetxeko hizkuntza-proiektua garatzeko modalitate hauetakoren batean:\nA) Ikastetxeko hizkuntza-proiektua, irakurketa-plana lehentasuntzat hartuta eta hizkuntzen tratamendu integral eta integratuaren ikuspuntutik garatuta. I. eranskina.\nB) Ikastetxeko hizkuntza-proiektu eleaniztuna, euskara ardatz hartuta eta curriculum-alor edo -gaiak atzerriko hizkuntzetan irakastean zentratuta. I. eranskina.\nBi modalitateetan, berrikuntza-proiektuek barnean hartu beharko dituzte ikastetxearen hizkuntza-proiektuaren garapenari lotutako prestakuntza-jarduerak.\n2.– Agindu honen bidez deitutako dirulaguntzak finantzatzeko, 1.332.000 euro bideratuko dira guztira, Euskal Autonomia Erkidegoaren Aurrekontu Orokorretan horretarako ezarritako aurrekontu-partiden kontura.\n1.– Dirulaguntza hauei heldu ahal izango diete 5. artikuluko betekizunak betetzen dituzten eta unibertsitateaz kanpoko irakaskuntzako itunpeko ikastetxe pribatuekin harreman estatutarioak edo erregelamenduzkoak dituzten federazio edo elkarteek, bai Euskal Autonomia Erkidegoko ikastetxe pribatuek bakarrik eratutakoak direnek, bai Estatukoak direnek ere. Estatu osokoak direnek egoitza izan beharko dute Euskal Autonomia Erkidegoan.\n2.– Dirulaguntzak jasotzeko, aurreko apartatuan deskribatutako erakundeek Euskal Autonomia Erkidegoko ikastetxeetan garatu beharko dute hizkuntza-proiektua, hiru ikastetxe izan beharko dituzte gutxienik Euskal Autonomia Erkidegoan, eta itunpeko 50 gela edo gehiago.\n1.– Diruz lagundu ahal izango da ikastetxeko hizkuntza-proiektua garatzeko berrikuntza-proiektuei lotutako irakasleen prestakuntza, estatutuz edo erregelamenduz federazio edo elkarte onuradunekin erlazionatuta dauden ikastetxeetan.\n2.– Hau izango da diruz lagundu daitekeen prestakuntza:\n– Prestakuntza-jarduerak, Irakurketa Planaren diseinuari eta garapenari lotuak.\n– Prestakuntza-jarduerak, ikasleen irakurmena garatzen laguntzeko metodologia aktibo eta berritzaileekin zerikusia dutenak (batez ere, euskaraz).\n– Prestakuntza-jarduerak, euskararen (eskolatze-hizkuntza) tratamendu didaktiko espezifikoa sendotzekoak, bai eskolatze-aldiko lehen urteetako egokitzapen didaktikoak definitzeko, bai hizkuntzakoak ez diren arloetan hizkuntzen tratamendu integralean sakontzeko.\n– Prestakuntza-jarduerak, alor eta gai guztietako irakasleei zuzenduak, ikasleen komunikazio-gaitasunaren garapena hobetzeko eta hizkuntzen tratamendu integratuari eta integralari ekiteko.\n– Prestakuntza-jarduerak, hizkuntzen irakaskuntzarekin eta atzerriko hizkuntzan ematen diren gaien irakaskuntzarekin zerikusia dutenak, metodologia aktibo eta berritzaileak garatzeko, hizkuntzen tratamendu integratua eta integrala sustatze aldera.\n– Prestakuntza-jarduerak, Hizkuntzen Europako Erreferentzia Marko Bateratuaren B2 edo C1 mailakoak, gutxienez 50 ordukoak, bi urteko epean ziurtagiri egokia (B2 edo C1) lortzea helburu duten irakasleek atzerriko hizkuntzan duten hizkuntza-gaitasuna lortzera bideratuak. B modalitateko hizkuntza-proiektuen jardueretarako bakarrik.\n3.– Deialdi honetatik kanpo geratuko da atzerriko hizkuntza baterako gaitasuna hobetzeko prestakuntza, baldin eta helburutzat ez badauka irakasleek curriculum-gaiak atzerriko hizkuntza batean emateko ziurtagiri egokia lortzea (B2 edo C1) bi urteko epean. Horretarako, honako hauek baliatuko dituzte interesa duten irakasleek: Hizkuntza Eskola Ofizialen egitura (matrikulatzeko lehentasuna baitute irakasleek) eta Hezkuntza Sailak irakasleen etengabeko prestakuntzarako eskaintzen dituen ikastaroak (Prest_Gara).\n4.– Proiektuan diharduten irakasleen % 80k parte hartu beharko du prestakuntza-jarduera horietan.\n5.– Deialdi honen kontura diruz lagunduko diren gastuak egiteko aldia 2018ko irailaren 1ean hasiko da, eta 2019ko ekainaren 15ean bukatuko.\n4. artikulua.– Ikastetxearen hizkuntza-proiektua garatzeko berrikuntza-proiektuen ezaugarriak.\n1.– Ikastetxearen hizkuntza-proiektua garatzeko berrikuntza-proiektuek, bi modalitateetatik edozeinetakoak direla, atal hauek eduki beharko dituzte:\n• Ikasleek euskaran, gaztelanian eta ingelesean izandako emaitzak –barne- eta kanpo-ebaluazioetatik atereak– aztertzetik ondorioztatzen direnak.\n• Hobekuntza-arloak, emaitzen azterketatik ondorioztatuak.\n• Ikastetxe elkartuek nolako ibilbidea duten hizkuntzekin zerikusia duten esperientzietan.\n• Parte hartuko duten irakasleak.\n• Berrikuntza-proiektua zer hezkuntza-talde eta -mailatan zehaztuko den.\n– Zer helburu estrategiko garatuko den proiektuaren iraunaldian. Plangintza eta exekuzio-egutegia, barne hartuta astero zenbat koordinazio-saio beharko diren proiektuaren garapena bermatzeko.\n– Ikasturtean garatuko diren helburu orokorrak, haien ondoriozko ekintzak, arduradunak, denbora-antolaketa eta lorpen-adierazleak.\n– Irakasleentzat aurreikusitako prestakuntza-jardueren aurrekontua.\n– B modalitateko berrikuntza-proiektuen kasuan, zehaztu egin beharko da hizkuntzez kanpoko zer gai emango den (edo emango diren) atzerriko hizkuntzan, bai eta zenbat ordu izango dituen atzerriko hizkuntzak eta zenbat ordu emango diren atzerriko hizkuntzan.\nAtzerriko hizkuntzan irakatsiko diren irakasgaiak aukeratzeko orduan, ikastetxe bakoitzeko irakasleek kontuan hartuko dute hau: ikasle-talde baten barruan, atzerriko hizkuntzan emandako ordu-kopurua berdina izatea denentzat, kontuan izan gabe zer arlo edo irakasgai aukeratzen dituzten.\nEuskaraz, gaztelaniaz eta atzerriko hizkuntzan emandako ordu-kopuruari eta irakasgaiei dagokienez, adieraziko da zein den hasierako egoera eta zer garapen aurreikusten den bi urteetan, halako moldez non, ekitatearen mesedetan, maila beraren barruko ikasle guztiak eta ikastetxeko maila guztiak hartuko dituen, arian-arian.\nGarapen horrek kontuan hartuko du ikastetxearen egoera soziolinguistikoa, eta ezingo du ekarri A eta B ereduetan euskaraz irakatsi beharreko ordu-kopurua txikiagoa izatea. Adierazi beharko da, talde bakoitzari dagokionez, zer irakasgairi eta zer irakats-hizkuntzari kenduko zaizkion orduak edukiak atzerriko hizkuntzan emateko.\n5. artikulua.– Betekizunak eta haien egiaztapena.\n1.– Federazioek eta elkarteek (hau da, erakunde eskatzaileek) honako betekizun hauek bete beharko dituzte:\na) Ikastetxe elkartuen berrikuntza-proiektuak aurkeztea 1.1 artikuluan jasotako modalitateen arabera. Oraingo ikasturterako lan-plana jaso beharko du, 4. artikuluan ezarritako edukiekin bat etorrita.\nb) Egingo den prestakuntza zehaztea, eta prestakuntza jasoko duten ikastetxe eta irakasleen kopuruaren gaineko aurreikuspen bat egitea.\nc) Ikastetxeen konpromiso hau izatea: ikastetxe bakoitzetik proiektuak abian jartzea ziurtatzeko adina irakaslek parte hartu duela proiektuei lotutako prestakuntzan.\nd) Proposatutako proiektuetan gutxienez bi urtez parte hartzeko konpromisoa lortzea parte hartuko duen ikastetxe bakoitzaren aldetik.\ne) Gainera, ezin izango dira erakunde onuradun izan honako egoeraren batean dauden erakundeak:\n– Dirulaguntzei buruzko Lege Orokorraren 13. artikuluko 2. eta 3. apartatuetan azaldutako egoeraren batean daudenak.\n– Dirulaguntza edo laguntza publikoak jaso ahal izateko aukera galtzea dakarren zigor penal edo administratiboa edukitzea, eta horretarako ezgaitzen duten lege-debekuetan sartuta egotea, Emakume eta Gizonen arteko Berdintasunari buruzko otsailaren 18ko 4/2005 Legearen arabera sexuagatiko diskriminazioan erortzeagatik gertatutakoak barne.\nAlde horretatik, erantzukizunpeko adierazpen bat aurkeztu ahal izango dute erakundeek, erakunde onuradun izateko debekua dakarten egoeretan sartuta ez daudela justifikatzeko; dena dela, horrek ez du balioko zerga-betebeharrak eta Gizarte Segurantzarekikoak egunean dituztela justifikatzeko.\n2.– Erakunde onuradunei dirulaguntza horiek emateko –eta, hala badagokio, ordaintzeko– ezinbestekoa izango da amaiera ematea Euskal Autonomia Erkidegoko Administrazio Orokorrak eta haren erakunde autonomoek emanda dituzten izaera bereko laguntzen edo dirulaguntzen arloan hasi eta oraindik izapidetzen ari diren itzulketa- edo zehapen-prozedura guztiei. Azkenean, prozeduraren ondorioz laguntza publikoak jasotzeko desgaikuntza dakarren zehapena edo itzultzeko betebeharra ezarriko balitz, baldintzapean emandako dirulaguntza hori indargabetu egingo litzateke, onuradun izateko debekua dakarten egoeretako batzuetan egoteagatik –Dirulaguntzei buruzko Lege Orokorraren 13.2 artikuluko a), g) eta h) letretan ezarri dira egoera horiek–.\n3.– Dirulaguntzaren eskabidea aurkeztuta, eskatzaileak baimena ematen dio laguntza ematen duen organoari zuzenean egiaztatzeko laguntzak eskatzen dituzten erakundeek betetzen dituztela zerga-betebeharrak eta Gizarte Segurantzarekikoak; izan ere, organo kudeatzaileak automatikoki eta behar beste aldiz egiaztatuko du hori, eta ez du eskatzaileen baimenik beharko horretarako, hala ezarrita baitago Dirulaguntzei buruzko Erregelamendu Orokorra onartzen duen uztailaren 21eko 887/2006 Errege Dekretuaren 22. artikuluan eta Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuan. Erakunde eskatzaileak berariaz egin diezaioke uko baimen horri, eta, hala eginez gero, ziurtagiriak aurkeztu beharko ditu, Dirulaguntzen Erregelamendu Orokorraren 22. artikuluan azaltzen den moduan.\n4.– Eskaeran sartutako erantzukizunpeko adierazpen baten bidez, hauek egiaztatuko dira:\n– Ez dela eskuratu helburu bererako inolako dirulaguntzarik, laguntzarik, diru-sarrerarik edo bestelako bitartekorik edozein administrazio zein erakunde publiko nahiz pribatutatik.\n– Ez duela administrazio- edo zigor-zehapenik, laguntza edo dirulaguntza publikoak lortzeko aukera kentzen dionik, eta ez duela laguntza horiek jasotzeko legezko debekurik.\n– Eskabidean eta dokumentazioan jasotako datuak egiazkoak direla, eta laguntza hauen onuradun izateko indarrean den araudian ezarritako betekizunak betetzen dituela, eta ez dagoela Dirulaguntzei buruzko azaroaren 17ko 38/2003 Lege Orokorraren 13. artikuluko 2. eta 3. apartatuetan jasotako egoeraren batean.\n– Estatu-esparruko erakundeen kasuan, erakunde eskatzaileak egoitza duela Euskal Autonomia Erkidegoan, nortasun juridikoa eta ahalorde askietsia dituela, bai eta, gutxienez, EAEn kokatutako hiru ikastetxe ere.\n5.– Erakunde onuradunak dokumentuak ez aurkezteko eskubidea du, baldin eta haiek kasuan kasuko prozedurari aplika dakizkiokeen arauek eskatzen ez badituzte, edo administrazio jardulearen eskuetan badaude, Administrazio Publikoen Administrazio Prozedura Erkidearen urriaren 1eko 39/2015 Legearen 28.3 artikulua aplikatuz.\nAlde horretatik, dirulaguntza eskatzen duen federazioak edo elkarteak ez du aurkeztu behar dokumentazio osagarririk. 6.4 artikulua (eskrituraren eta/edo eratze-aktaren kopiarik, dirulaguntza eskatzeko ahalorde askietsiaren dokumentaziorik eta eskatzen duen federazio edo elkartearekin zerikusia duten ikastetxeen zerrendarik), baldin eta dokumentazio hori Hezkuntza Sailaren aurreko deialdietan aurkeztu bada eta aldatu ez bada.\n6. artikulua.– Eskabideak aurkeztea.\n1.– Eskabideak baliabide elektronikoz aurkeztu beharko dira, hilabeteko epean, agindu hau Euskal Herriko Agintaritzaren Aldizkarian argitaratu eta hurrengo egunetik hasita.\n2.– Eskabide-eredua eskuragarri egongo da egoitza elektroniko honetan: https://www.euskadi.eus/ayuda_subvencion/2019/eleaniztasunerantz/y22-izapide/es\n3.– Erakunde eskatzaileek euskaraz edo gaztelaniaz aurkez ditzakete eskabidea eta dokumentuak. Halaber, prozedura osoan zehar, eskatzaileak hautatutako hizkuntza erabiliko da, Euskararen Erabilera Normalizatzeari buruzko azaroaren 24ko 10/1982 Oinarrizko Legearen 5.2.a eta 6.1 artikuluetan ezartzen den moduan.\nEskabidea egin ostean, https://www.euskadi.eus/nirekarpeta/ web-orriaren bidez egin beharko dira, hura onartzeko edo ukatzeko ebazpena eman arte egin beharreko izapide guztiak, bai eta justifikazio-izapidea ere.\n4.– Eskabideekin batera, agiri hauek aurkeztu behar dira:\n– Federazio edo elkarte eskatzailearen eratze aktaren edo eskrituraren kopia konpultsatua.\n– Dirulaguntza eskatzeko ahalorde askietsia egiaztatzeko agiriak, eskabidea sinatzen duenaren alde.\n– Estatutuz edo erregelamenduz federazio edo elkarte eskatzailearekin erlazionatuta dauden EAEko ikastetxeen zerrenda, haren kodea adierazita.\n– Laburpen-fitxa, II. eranskinean jasotakoa, non honako hauek jasotzen baitira: federazio edo elkarte eskatzaileari buruzko datuak; federazioari edo elkarteari dagozkion ikastetxe guztietan ezarriko den A modalitateko eta B modalitateko hizkuntza-proiektuari buruzko oinarrizko datu orokorrak, eta aurreikusitako prestakuntza-jardueren laburpena.\n– Deskripzio-fitxa, III. eranskinean jasotakoa, non honako hauek jasotzen baitira: A modalitateko hizkuntza-proiektuari buruzko oinarrizko datuak, ikastetxearen hizkuntza-proiektuetarako lan-planaren ezarpenaren laburpenarekin batera, irakurketa-plana ardatz (A modalitatea). Taula bat beteko da parte hartzen duen ikastetxe bakoitzeko, dagokion elkarte edo federazioak aurkeztutako eskaeraren bidez, eta hauek ere jasoko dira: ikastetxe bakoitzean garatu beharreko proiektuaren datu espezifikoak eta zer prestakuntza-jardueratan parte hartu nahi den.\n– Deskripzio-fitxa, IV. eranskinean jasotakoa, non honako hauek jasotzen baitira: ikastetxeetako bakoitzean ezarriko den B modalitateko hizkuntza-proiektu eleaniztunari buruzko oinarrizko datuak. Taula bat beteko da parte hartzen duen ikastetxe bakoitzeko, dagokion elkarte edo federazioak aurkeztutako eskaeraren bidez, eta hauek ere jasoko dira: ikastetxe bakoitzean garatu beharreko proiektuaren datu espezifikoak eta zer prestakuntza-jardueratan parte hartu nahi den.\n– Prestakuntza-jardueren deskripzio-fitxa, V. eranskinekoa, non zehazten baitira sareko ikastetxeetan bi modalitateetako hizkuntza-proiektuak garatzeko beharrezkoak diren irakasleentzako prestakuntza-jarduera guztiak.\n– Elkartearen edo federazioaren hizkuntza-proiektu globala; proiektuak, gutxienez, 4. artikuluan adierazitako atalak jaso beharko ditu, bi urterako proiekzioa kontuan hartuta.\n5.– Ikastetxe jakin batek aldi berean harreman estatutarioak edo erregelamenduzkoak baditu federazio batekin eta elkarte batekin, edo federazio edo elkarte bat baino gehiagorekin, agindu honetatik erator daitezkeen helburuetarako, ikastetxea haietako bakar batekin azalduko da lotua. Horretarako, ikastetxearen legezko ordezkariaren adostasunezko idatzia atxiki beharko da.\n6.– Aurkeztutako eskaeran akatsen bat, datu ez-zuzenen bat dagoela edo agiriren bat falta dela ikusten bada, 10 eguneko epea emango zaio eskatzaileari arazoa zuzen dezan.\nHezkuntza Berriztatzeko zuzendariak kudeatuko du agindu honetan ezarritako dirulaguntzak emateko prozedura.\n– Hezkuntza Berriztatzeko Zuzendaritzako Irakasleen Hobekuntzarako arduraduna: batzordeburu jardungo du.\n– Hezkuntza Berriztatzeko Zuzendaritzak izendatutako bi teknikari. Haietako batek idazkari lanak egingo ditu.\n– Berritzegune Nagusiko bi aholkulari, hizkuntza-arloan adituak direnak.\n9. artikulua.– Hautaketa-prozedura.\n1.– Hautaketa-batzordeak eskaera bakoitza ebaluatuko du, agindu honetako VI. eranskinean jasotako baremoa kontuan hartuta. Horretarako, behar diren txosten teknikoak eskatu ahal izango dizkie laguntza-zerbitzuei.\n2.– Eskaera kanpoan geratuko da, baldin eta lan-planaren balorazioak gutxienez 9 puntu lortzen ez baditu 1.1 apartatuan, VI. eranskinean jasotako baremoa aplikatuta.\n3.– Eskabideen balorazioa kontuan izanik, hautaketa-batzordeak ebazpen-proposamen bat prestatu eta Hezkuntza Berriztatzeko zuzendariari igorriko dio. Proposamen horretan jasoko da zer hizkuntza-proiektu –bi modalitateetakoak– hautatu diren, eta zer ikastetxetan egingo diren proiektu horiek, baita federazio edo elkarte bakoitzari zer dirulaguntza ematea proposatzen den ere. Halaber, kanpoan utzitako eskabideen zerrenda ere jasoko da, arrazoiak adierazita.\n10. artikulua.– Diruz lagundu daitezkeen gastuak eta dirulaguntzen zenbatekoa.\n1.– Federazio edo elkarte bakoitzari emandako dirulaguntzaren zenbateko osoak elkarte edo federazioak aurkeztutako hizkuntza-proiektua garatzeko jasotako prestakuntza-jardueren kostu osoa estali ahal izango du, eskatutako modalitatearen arabera, kontuan hartuta ikastetxe bakoitza agindu honen 1. artikuluan azaldutako modalitateetako batean soilik egon ahalko dela, eta betiere Dirulaguntzei buruzko azaroaren 17ko 38/2003 Lege Orokorraren 31. artikuluan ezarritakoaren arabera, eta honako muga hauekin:\na) Gehienez ere, 100 euro ordainduko dira hizkuntza-proiektua garatzeko berrikuntza-proiektuan jasotako prestakuntza-jarduera bakoitzean emandako ordu bakoitzeko. Jarduera emateari egotzitako gastu gisara zenbatu ahalko dira honako hauek: batetik, prestakuntza-jardueraren kostua, prestakuntza ematen duen erakundeak aurkeztutako aurrekontuaren arabera; eta, bestetik, ikastaroa emango duen irakaslearen joan-etorriek, ostatu hartzeak eta otorduek eragindako gastuak, baldin eta prestakuntza-erakundeaz kanpokoa bada eta prestakuntza-saio horiek justifikatuta badaude proiektua gauzatzeko aurkeztutako proiektuan. Inolaz ere ez dira prestakuntza-jardueraren kostutzat joko jardueran parte hartzen duten irakasleen joan-etorrietarako edo otorduetarako gastuak.\nPrestakuntza-jarduerak emateko ondorioetarako, prestakuntza-zerbitzuak azpikontratatu ahal izango dira elkarteak eta/edo federazioak prestakuntza hori emateko langile kualifikaturik ez badu. Gehieneko muga diruz lagundutako guztizko zenbatekoaren % 50 izango da, azpikontratu guztien prezioak batuta.\nLagundu daitekeen gastuaren zenbatekoak gainditu egiten dituenean Sektore Publikoko Kontratuei buruzko azaroaren 8ko 9/2017 Legean –zeinaren bitartez Espainiako ordenamendu juridikoan txertatzen baitira Europako Parlamentuaren eta Kontseiluaren 2014ko otsailaren 26ko 2014/23/EB Zuzentarauak– kontratu txikirako ezarritako zenbatekoak, onuradunak hornitzaile desberdinen gutxienez hiru eskaintza eskatu beharko ditu, zerbitzua emateko konpromisoa hartu aurretik, salbu eta ezaugarri bereziak izateagatik merkatuan ez badago halako zerbitzurik eskaintzen duen nahikoa erakunde, edo salbu eta gastua dirulaguntzaren aurretik egin bada.\nb) Ez da diruz lagunduko 10 ordu baino gutxiagoko prestakuntza-jarduerarik.\nc) Ez dira ordainduko eta ez dira kostu moduan hartuko jardueran parte hartzen duten irakasleak ordezteko langileak kontratatzearen ondoriozko gastuak.\nd) Hizkuntza-proiektuak eta haietan jasotako irakasleen prestakuntza garatzeko beharrezkoa bada prestakuntzarako material bibliografiko lagungarriak erostea, horregatik ordaindu beharreko kopurua ezingo da izan proposatutako dirulaguntza osoaren ehuneko hogei baino gehiago.\ne) Diruz lagundu ahalko dira proiektua garatzeko zuzendaritza-, koordinazio-, segimendu- eta ebaluazio-gastuak, proiektua ikastetxeetan ezartzeari lotutakoak, eta proiektuari dagozkion prestakuntza-jarduerei lotutakoak. Orduko 25 euroko muga izango dute proiektuaren zuzendaritzari, koordinazioari, segimenduari eta ebaluazioari egotz dakizkiekeen gastuek.\n2.– 1. artikuluan aurreikusitako aurrekontu-zuzkidura ez bada nahikoa eskaera guztiei erantzuteko proiektuaren kostuaren ondoriozko zenbatekoan –artikulu honen aurreko apartatuan aurreikusitako mugekin–, dirulaguntzen zenbatekoa banaketa proportzionalaren sistemaren bidez kalkulatuko da. Sistema horren arabera, diru-zuzkidura globala eskaera bakoitzak lortu duen puntuazioaren araberako proportzioan banatuko da –V. eranskineko baremoaren irizpideak aplikatuta–, betiere proiektuaren kostua eta eskatutako zenbatekoa gainditu gabe. Dirulaguntza kalkulatzeko, VII. eranskinean zehaztutako irizpideei jarraituko zaie.\n11. artikulua.– Hizkuntza-proiektuak garatzeko laguntzak.\n1.– Hizkuntza-proiektua garatzeko berrikuntza-proiektua burutzen duten ikastetxeek kasuan kasuko Berritzeguneko erreferentziazko aholkulari bat izendatua izango dute, eta hura onartutako proiektuaren segimendua eta ebaluazioa egiteko lanen arduraduna izango da, ikastetxeen elkarteak edo federazioak izendatutako pertsonarekin eta ikastetxean proiektuaren koordinatzaile denarekin batera.\n2.– Hizkuntza-prestakuntza horretan parte hartzen duten irakasleek lehentasuna izango dute berritzeguneetako aholkulariek hizkuntzen didaktikaz emandako prestakuntza jasotzeko.\n12. artikulua.– Ziurtatzea.\nHezkuntza Berriztatzeko Zuzendaritzak 30 prestakuntza-ordu ziurtatuko dizkie, ofizioz, deialdi honen babespean euren hizkuntza-proiektuak garatzen dituzten ikastetxe elkartuetako irakasleei, baldin eta partaide izan den irakasle bakoitzak proiektuan izandako arduraldiaren eta beharrezko prestakuntza-jardueretan izandako parte-hartzearen ehunekoa ikastetxe bakoitzean erabilitako ordu guztien % 80tik gorakoa bada. Horretarako, 2019-2020 ikasturtea amaitutakoan, parte hartzen duten ikastetxeei ahalmena emango zaie partaide izandako irakasleei buruzko datuak sartzeko aplikazio informatiko honetan: https://ikasgunea.euskadi.eus\n13. artikulua.– Dirulaguntzen bateraezintasuna.\nDeialdi honen babespean ematen diren dirulaguntzak bateraezinak dira beste edozein erakunde publiko edo pribatuk helburu berarekin emandakoekin.\n14. artikulua.– Prozeduraren ebazpena.\n1.– Agindua Euskal Herriko Agintaritzaren Aldizkarian argitaratu eta sei hilera ebatziko du deialdia Hezkuntza Berriztatzeko zuzendariak.\n3.– Epe horretan ebazpenik eman ezean, eskabideak ezetsi egin direla ulertu ahal izango da, Administrazio Publikoen Administrazio Prozedura Erkidearen urriaren 1eko 39/2015 Legearen 25. artikuluan ezarritako ondorioetarako.\n4.– Ebazpenak ez dio amaiera emango administrazio-bideari, eta, haren aurka, gora jotzeko errekurtsoa jarri ahal izango zaio Hezkuntzako sailburuordeari, hilabeteko epean, ebazpena elektronikoki jakinarazi eta hurrengo egunetik aurrera.\nAgindu honetako dirulaguntzen erakunde onuradunek honako betebehar hauek dituzte, Dirulaguntzei buruzko azaroaren 17ko 38/2003 Lege Orokorraren 14. artikuluan jasotako betebeharrez gainera (izan ere, finantzaketa publikoa dela jakinarazteko publizitate egokia emateko neurriak ere hartu beharko dituzte, Dirulaguntzei buruzko Legearen 18. artikuluaren 3. eta 4. apartatuetan jasotakoarekin bat etorriz):\na) Emandako dirulaguntza onartzea. Ildo horretan, onartzen dela ulertuko da, salbu eta erakunde onuradunak berariaz eta idatziz uko egiten badio ebazpena elektronikoki jaso eta hamar eguneko epean.\nb) Dirulaguntza eman den helburu zehatzerako erabiltzea, hau da, hizkuntza-proiektua garatzeko eta, proiektu horri lotuta, irakasleak prestatzeko.\nc) Konpromisoa hartzea hizkuntza-proiektuen garapenean ikasitakoa hezkuntza-komunitate osoari helarazteko, EAEko hezkuntza-administrazioak eleaniztasunari buruz antolatutako ikastaroetan, jardunaldietan edo prestakuntza-saioetan.\nd) Kontrol Ekonomikoko Bulegoari eta Herri Kontuen Euskal Epaitegiari, beren eginkizunetan dihardutela, eskatzen duten informazioa ematea deialdi honen kargura jasotako dirulaguntzei buruz.\ne) Beste edozein administrazio edo erakunde publiko nahiz pribatuk helburu bererako emandako dirulaguntzak, laguntzak, diru-sarrerak edo baliabideak eskuratuz gero, horren berri ematea Hezkuntza Berriztatzeko Zuzendaritzari.\nf) Dirulaguntza emateko kontuan hartutako edozein inguruabar aldatuz gero, horren berri ematea Hezkuntza Berriztatzeko Zuzendaritzari.\ng) Lankidetzan aritzea Hezkuntza Sailarekin prestakuntza-jardueretan parte hartu duten irakasleen segimendu eta ebaluazioan, bai eta orokorrean hizkuntza-proiektuen ebaluazioan eta proiektu horiek gauzatzen diren ikastetxeetan proiektuok duten eraginari buruzko ebaluazioan ere.\n16. artikulua.– Ordainketa.\nDirulaguntza bi zatitan ordainduko da, eta honela egingo dira ordainketak:\na) Lehen ordainketa emandako dirulaguntzaren zenbateko osoaren herena izango da, eta deialdiari buruzko ebazpena jakinarazten denetik hilabeteko epean egingo da, baldin eta tartean laguntzari berariaz uko egin ez bazaio eta lehen ordainketari dagokion zenbatekoaren gutxienez % 50 justifikatu badu erakunde onuradunak.\nb) Bigarren zatian gainerakoa ordainduko da, erakunde onuradunak 17. artikuluan aipatutako frogagiriak ikasturtea amaitu eta 2019ko ekainaren 15era bitarte aurkeztu ondoren, egun hori barne.\n17. artikulua.– Laguntzak justifikatzea.\n1.– Artikulu honetan aipatutako justifikazio-agiriak bitarteko elektronikoak erabiliz aurkeztu beharko dira honako helbide honetan: http://www.euskadi.eus/nirekarpeta\n2.– Erakunde onuradunek, 2019-2020 ikasturtea amaitutakoan, ekainaren 15era arteko epea izango dute hautatutako hizkuntza-proiektuari buruzko memoria aurkezteko. Memorian, honako hauek jasoko dira:\n– Hizkuntza-proiektua zer neurritan gauzatu den parte hartu duten ikastetxeetako bakoitzean, eta hura orokorrean ebaluatzea.\n– Zer prestakuntza-jarduera egin diren, eta haietako bakoitzaren txostena, honako hauek adieraziz: edukia, eskainitako plaza-kopurua, parte-hartzaile kopurua eta zenbatek gainditu duten ikastaroa. Zehaztu beharko da, era berean, zer kostu ekonomiko izan duen prestakuntza-jarduera bakoitzak.\n– Hizkuntza-proiektuak ikastetxeetako bakoitzean izandako eraginaren adierazleak: zenbat ikasle-taldetan ezarri den, eta hizkuntzetan izan dituzten emaitzen ebaluazioa, ikasturtearen hasiera abiapuntutzat hartuta; prestatu ondoren, atzerriko hizkuntzetan B1, B2 edo C1 maila dutela frogatzeko proba ofizialetara aurkezten diren irakasleak zenbat diren, eta haien ehunekoa.\n– Jasotako dirulaguntza zertarako erabili den azaltzen duen balantze ekonomikoa, eta federazioko edo elkarteko organo gorenaren akta, balantze hori onartzen duena.\n3.– Erakunde onuradunak, memoriarekin batera, gastu-frogagiriak, fakturak edo bestelako dokumentuak aurkeztuko ditu, emandako dirulaguntzaren xede diren hizkuntza-proiektua eta prestakuntza-jarduerak egin direla egiaztatzeko. Era berean, honako justifikazio hauek ere aurkeztuko ditu: batetik, 10. artikuluko 1. zenbakiko a) letran adierazitakoak, hornitzaileen eskaintzei dagokienez, eta, bestetik, hizkuntza-proiektua edozein modalitatetan gauzatzeko azpikontratazio-ehunekoari buruzkoak.\n18. artikulua.– Segimendua.\nHezkuntza Berriztatzeko Zuzendaritzak onartutako hizkuntza-proiektuen eta ikastetxeetan duten ezarpenaren segimendua egingo du, dirulaguntzaren helburua betetzen dela bermatzeko.\n19. artikulua.– Dirulaguntzaren baldintzak aldatzea.\nLaguntza emateko kontuan hartutako inguruabarretakoren bat aldatzen bada, jakinarazi egin beharko da, eta gerta liteke horren ondorioz laguntza emateko ebazpena ere aldatzea.\n1.– Dirulaguntzen onuradunak Euskal Autonomia Erkidegoko aurrekontuen kargurako laguntza publikoak erabiltzeagatik ezartzen den zehapen-araubidearen pean egongo dira, eta, Dirulaguntzei buruzko azaroko 38/2013 Lege Orokorraren 37.1 eta 2 artikuluan ezarritakoa aplikatuz, honako kasu hauetan itzuli beharko dute eman eta jasotako zenbatekoa, osorik edo partez, bai eta aplika daitezkeen legezko interesak ere (berandutze-interesa barnean dela):\n– Dirulaguntzei buruzko azaroaren 17ko 38/2003 Lege Orokorraren 37. artikuluaren 1. apartatuan jasotako itzulketa-kausaren bat denean.\n– Dirulaguntza erabiltzen ez denean eskatu eta eman zen helburu zehatzerako.\n– Dirulaguntza eragin zuen jarduera burutzen ez denean.\n– Justifikatzen ez denean dirulaguntza erabili dela eman zen helburu zehatzetarako.\n– Oro har, betetzen ez direnean azaroaren 11ko 1/1997 Legegintzako Dekretuaren VI. tituluan ezarritako betebeharrak (1998ko urtarrilaren 19ko EHAA), agindu honetan ezarritakoak edo dirulaguntza emateko ebazpenean ezarritakoak.\n– Dirulaguntzaren gutxieneko aplikazio-ehunekoa, haren xedeari dagokionez, hau izango da: egiten direnean bi modalitateetarako diruz lagundutako ikastetxeko hizkuntza-proiektuen % 80 eta horretarako diseinatutako irakasleen prestakuntza-jardueren ehuneko bera. % 80 baino gehiagoko ehunekoa ez egitea erabateko ez-betetzetzat hartuko da, eta, horrelakoetan, jasotako dirulaguntzaren zenbateko osoa gehi bidezkoak diren legezko interesak itzuli beharra egongo da. Ez-betetze partziala izango da, berriz, gutxienez % 80 egitea baina % 100era iritsi gabe. Horrelakoetan, dirulaguntzaren zati bat itzuli beharko dute, zati proportzionala, diruz lagundutako proiektu globalaren egite-mailaren arabera.\n2.– Dirulaguntza itzultzeko, abenduaren 17ko 698/1991 Dekretuan horretarako ezarritako prozedura beteko da, alde batera utzi gabe bidezkoak diren gainerako ekintzak (698/1991 Dekretuaren bidez, arautzen da Euskal Autonomia Erkidegoaren Aurrekontu Orokorren kontura ematen diren dirulaguntzen bermeei eta horiek itzultzeari buruzko erregimen orokorra, eta horien kudeaketan parte hartzen duten erakunde laguntzaileek bete beharreko baldintzak, erregimena eta eginbeharrak ezartzen dira). Bestalde, aipatutako zenbateko horiek diru-sarrera publikotzat joko dira, legezko ondorio guztietarako.\n21. artikulua.– Datuen babesa.\nDeialdi honetako parte-hartzaileek baimena ematen dute deialdi hau izapidetzean jasotako datu pertsonalak tratatu eta argitaratzeko, Datu Pertsonalak Babesteari eta Eskubide Digitalak Bermatzeari buruzko abenduaren 13ko 3/2018 Lege Organikoarekin eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legearekin bat etorriz. Datuok, bestalde, «Hezkuntza Berriztatzeko Zuzendaritzako prestakuntza- eta berrikuntza- proiektuak» izeneko fitxategi batean sartuko dira, 19. zenbakiaz, dirulaguntzen deialdi hau kudeatzeko eta deialdira biltzen direnei deialdiaren garapenaren berri emateko. Fitxategi horren arduraduna Hezkuntza Berriztatzeko Zuzendaritza da. Datuak eskuratzeko, zuzentzeko, ezerezteko eta aurka egiteko eskubideak baliatzeko, Hezkuntza Berriztatzeko Zuzendaritzara jo beharko da (Donostia kalea 1, 01010 Vitoria-Gasteiz).\nEra berean, deialdi honetan parte hartzen duten lagunek baimena ematen diote Hezkuntza Berriztatzeko Zuzendaritzari beste erakunde publiko batzuetan egiazta dezan aurkeztutako dokumentuak egiazkoak direla.\nEbazpen honetan prozedura-arloan aurreikusten ez den guztirako, lege hauetan ezarritakoa aplikatuko da: Administrazio Publikoen Administrazio Prozedura Erkidearen urriaren 1eko 39/2015 Legea eta Sektore Publikoaren Araubide Juridikoaren urriaren 1eko 40/2015 Legea.\nVitoria-Gasteiz, 2019ko apirilaren 8a.\n175.000 euro ikastetxe pribatuetako irakasleen prestakuntzarako (2012-05-15(e)ko Kointseiluan hartutako erabakia)\n250.000 euro Ikastetxe Pribatuetako Irakasleen Prestakuntzarako (2011-07-05(e)ko Kointseiluan hartutako erabakia)\nEBAZPENA, 2019ko urtarrilaren 14koa, Hezkuntza Berriztatzeko zuzendariarena, zeinaren bitartez argitaratzen baitira 2018ko apirilaren 18ko Aginduaren babespean emandako diru-laguntzak, jendeak horren berri izan dezan.\nEBAZPENA, 2018ko urtarrilaren 11koa, Hezkuntza Berriztatzeko zuzendariarena, zeinaren bitartez argitaratzen baitira 2017ko martxoaren 22ko Aginduaren babespean emandako diru-laguntzak, jendeak horren berri izan dezan.


Badatoz jai koloretsu eta berdinzaleak - Tolosa - Tolosaldeko ataria\nBadatoz jai koloretsu eta berdinzaleak\nJosu Artutxa Dorronsoro 2019-02-21 18:59\nDatorren ostegunean hasiko dira Tolosako Inauteriak. Zaldunita taldeak izango du txupinazoa jaurtitzeko ardura. Ia 100 karroza eta konpartsek alaituko dituzte herriko kaleak, nahiz eta aurten, gehiegizko zarata ekidite aldera, udalak hainbat neurri hartu dituen.\nAstebete besterik ez. 7 egun geratzen dira, 6 egunetako festez gozatu ahal izateko. Datorren ostegunean, hilak 28, eguerdiko 12:00etan lehertuko da suziria Plaza Zaharrean. Hain zuzen, Kabi Alai Kuttuna 2019 izendatu duten Zaldunita taldea izango da ohore hori izango duena. Ostegun Gizenaz geroztik, ia astebetez luzatuko dira inauteriak, martxoaren 5ean ospatuko den Asteartita eguna amaitu bitarte.\nOlatz Peon Ormazabal alkateak, herriko zenbait eragilerekin batera egin du, goizean, aurtengo inauterien aurkezpena, Tolosako udaletxean. "Izan ere, inauteriak handi egiten duten zerbait da herritarren parte hartzea", aipatu du alkateak. Bertan izan dira, Aurrera Kirol Elkarteko Itsaso Barrenetxea eta Juan Ramon Insausti, baita karroza eta konpartsen ordezkari den Jon Ezkerro, danborradako kide den Rocio Frago eta Pintxana txarangako Milagros Garcia de Iturrospe. Bakoitzak, inauteriei aurten zer eskaini ahal izango dieten azaldu du.\nMende erdi bat, herriaren alde\nHain justu, efemeridez betetako inauteriak izango dira aurtengoak. 2019an, 40 urte beteko ditu Aurpegi taldeak Ostiral Mehe egunez eskaintzen duen emanaldiak. Bestetik, Tolosako Aurrera Kirol Elkarteak 50 urte bete ditu aurten. Horregatik, Peonek, "pilotari esker kirol munduan erreferente delako, baina batez ere, Ostegun Gizen eguneko danborradari esker, herriaren alde egiten duen lanagatik" eskertu nahi izan ditu bertako kideak.\nItsaso Barrenetxea, bertako kidea da, Tolosako elkarte batean izandako emakumezko lehen lehendakaria. "Erraz esaten den zenbakia da, baina urte asko dira. Urtero, inauterien lehen eguneko danborradan, omenaldi bat egiten dugu, eta aurten, gure buruari egitea erabaki dugu".\nBestetik, danborradarako prestatu duten egitarauaren berri eman du Barrenetxeak. "Iluntzeko 20:00etan hasiko gara, Triangulo plazan botako dugun pregoiarekin". Bertan zenbait kantu jo eta alde zaharreko kaleetan barrena ibili aurretik, garai batean egiten zen erregina eta dama aukeraketaren parodia txiki bat egingo dute.\nLehen aldiz, zaldiak danborradan\nZaldunita Bezperako danborradan, iaz bezala, berrikuntzekin jarraituko dute aurten ere. Urtero moduan, Plaza Zaharrean hasi eta amaituko da danborrada, eta iaz bezala, letrak dituzten zenbait kantuetan, danborra jotzeaz gain, abestera ere ausartuko dira.\nRocio Frago bertako partaideak aurreratu duenez, ordea, aurten bada berrikuntza bat. "Zaldunita Bezpera eguneko danborrada, ekitaldi klasikoa da. Gure helburua, ospakizun hau garai berrietara eraldatzea da. Hori dela eta, estreinakoz, hainbat zaldik lagunduko dute danborrada ibilbidean zehar. Ideia asko izan ditugu gure artean, baina antolakuntza aldetik justu samar ibili gara, eta honakoa zen aproposena. Gizonezko eta emakumezkook inauteriez goza dezagula".\nKarroza eta konpartsen gaineko neurriak\nTolosaldeko Atariak duela aste batzuk aurreratu zuen bezala, aurtengo inauterietan, hainbat neurri berritzaile ezarriko ditu udalak, batez ere, konpartsen eta karrozen gainekoak. Urtero gauzatzen den sentsibilizazio kanpainaz eta diru-laguntzez gain, bi arau jarri dira behin eta berriz errepikatzen den zarataren gaiaren inguruan. "Aurreko urteko inauterien osteko balorazioan argi geratu zen herriaren erdigunean sortzen den bolumena handiegia dela eta nolabaiteko muga bat jarri behar zela", azaldu du Peonek.\nBesteak beste, alkateak azpimarratu duenez, "Trianguloa plazaren eta San Frantzisko pasealekuko 1 eta 2 zenbakien arteko eremuan, zuzeneko musika eskainiko duten konpartsak soilik kokatu ahalko dira". Gune horretan, Zarataren kontrolerako eremu berezia ezarriko dute.\nAurtengo inauterietan, 95 karroza eta konpartsek koloreztatuko dituzte kaleak, eta 1.400 haur baino gehiago irtengo dira kalera Astelenita eguneko aisialdi taldeen konpartsetan. Herriko hainbat guneetara festa giroa zabaltzeko helburuarekin, iazko ibilbide bera mantenduko du udalak. "Hiru urte dira karroza eta konpartsak geldirik egotea erabaki zela, eta berdin jarraituko dugu aurten". Gaur arratsaldean egingo da kokalekuen zozketa.\nBestalde, txarangak ibilbidetik igarotzen direnean, konpartsek eta karrozek musika isilarazi beharko dutela gogorarazi du alkateak. 20 txaranga baino gehiago izango dira aurtengo inauterietan kaleak doinu alaiez blaituko dituztenak. Bai Peonek baita Garcia de Iturrospek ere, txarangak inauterietan ezinbesteko elementua direla nabarmendu nahi izan dute. "Ez dut txarangarik gabeko inauteririk ulertzen".\nBandera morea, berdintasunaren ikur\nBestetik, Peonek, udalak laugarren urtez 'Tolosak, EZETZ' kanpaina abian jarriko duela gogorarazi du. Herritarrei, 'Tolosak Ezetz' dioten txapak banatuko zaizkie, eta eskuragarri izango dira udal eraikinetan eta beste hainbat gunetan. "Gainera, herriko merkatari eta ostalariei pegatinak eta kartelak helaraziko zaizkie".\nAzken urteetan bezala, karroza berdinzaleena ere sarituko da, baina berezitasun batekin. Bandera morea izango da aurten. Alkateak azaldu duenez, “banderola hau urtez urte karroza berdinzaleenak eramango du. Horrela, iazko karroza irabazleak aurtengoari emango dio sari banaketan".\n"Emakumezkoen eta gizonezkoen arteko berdintasunezko harremanak indartu, emakumezkoen parte hartzea nabarmendu eta sexu-genero aniztasunaren aldeko mezu sinbolikoen eta kulturalen sorrera sustatzea dugu jomuga", adierazi du alkateak.\nAlkoholaren inguruko prebentzio neurriak\nGazteek erabaki arduratsuak har ditzaten, Nerabeen Prebentzio Mahaia urte osoan egiten ari den lana goraipatu nahi izan du udalak. Alor honetan, 'Zaindu!' kanpaina jarri da abian. "Heziketa saio ugari egin dira gazteekin, eta asteburu honetan gazte-lokaletan informazioa banatuko dute Ai-Laket elkarteko kideek".\nAstelehenean, berriz, Ai-Laket eta Inmakulada Gizarte Integrazioko ikasleek kalean informazioa banatuko dute. Azken hauei eskerrak eman nahi izan dizkie alkateak. Taberna eta saltokiei,18 urtez berako gazteei alkohola ez saltzeko deia egin zaie.\nHondakinak eta garraio publikoa\nBestetik, hondakinen prebentzioarekin jarraituko du Udalak. “Inauterietan ere birziklatu, berrerabili eta zaborra gutxitu behar dugu. Aldi berean, herria garbi mantentzea guztion lana da”.\nHorrez gain, garraio publikoaren erabilera sustatuko du Tolosako Udalak, tren eta autobus zerbitzuak areagotuz eta orduak egokituz. Gainera aparkatzeko gune ezberdinak ezarri eta egokituko dira. "www.tolosa.eus webgunean aurki daitezke informazio eta ordutegi guztiak"\nInauteriak liburuan eta sarean\nIaz Udalak Tomas Henandez Mendizabal, azken 52 urteetan Tolosako Inauterietako kartelaren egilea, omendu zuen mende erdiz zeregin hori burutzeagatik. Orduan bere kartel guztiak batzen dituen bilduma kaleratu zen, poster formatuan. Orain, ordea, kartel horiek guztiak eta Tomas Hernandez Mendizabalen inguruko idatziak liburu batean batu dira. Peonek azaldu duenez, "eskuragarri dago Topic zentroko dendan, 15 euroren truke".\nAzkenik, inauterietako ekintza guztien jarraipena egingo da sarean. Besteak beste, txupinazoa, diana eta Astelenita eguneko zezen festa zuzenean izango dira ikusgai www.tolosa.eus webgunean eta udalaren komunikazio kanaletan. Sare sozialetan, unean uneko edukia zabalduko dute, eta herritar guztiei dei egin die udalak #TolosakoIñauteriak traola erabiltzeko.


Bidean aurkitzen ditugun harriak baztertu behar ditugu – Sare Herritarra\nBidean aurkitzen ditugun harriak baztertu behar ditugu\nEuskal jendarteak sufrimenduari ateak itxi nahi dizkio, desiratzen dago bake eskenatokia noiz iritsiko; aipagarria da 2011n Aieteko adierazpena ezagutarazi zenetik hainbat ekimen burutu direla konponbidearen alde pausuak emateko. Bake gogo horri Madril eta Parisek emandako erantzuna, ordea, ez doa norabide beretik. Preso eta exiliatuen eskubide urraketak ugaritu dituzte, azken finean bakearen aurka darabilte kartzeletako politika eta epaitegietako jarduna.\nEta bakearen bidean jartzen zaizkigun harri horiei, igande goizaldean Bizkaibusen zortzi ibilgailuren aurka egindako erasoa gehitu zaio. Sarekideok uste dugu, zalantzarik gabe, espetxetan darabilten legez kanpoko jokabide mendekati eta ankerrari, jendarteak erantzun behar diola gogor, horrek dauka indarra. Izan ere, herritarrak, oro har, ez gaude prest, legea aplikatuz kalean izan beharko luketen presoak poliki poliki kartzelan hiltzen uzteko. Bestelako erantzunak soilik Gobernuen jarrerari egiten die mesede.\nAzken egunotan argi esan dugu ez dugula espainiar epaitegietatik ezer onik espero, Barne sailaren estrategiaren menpe daudela epaileak, oro har. Gobernuaren irizpideei eusten dietela beti, jakinik onartzen dituzten ebazpenak, indarrean den legediaren edota arlo honetako Europar epaitegien ebazpenen aurkakoak direla. Beraz, soilik sare zabal bat ehunduta, gizartea aktibatuta eta agintarien aurrean jarrera sendo eta konprometitua erakutsita lortuko dugu bidean jartzen dizkiguten traba oro gainditu eta konponbidera heltzea. Soilik horrela lortuko dugu gaixotasun larriak dituzten presoak askatzea, sakabanaketa iraganeko kontua izatea ez orainekoa… Azken finean preso, iheslari eta deportatuei aplikatzen zaizkien salbuespen neurri eta arauak indargabetu nahi baditugu herritarren konpromiso eta erantzun zabala behar beharrezkoa izango dugu.\nAutobusen aurkako erasoa salatzeko egin zaizkigun eskaeren aurrean adierazi nahi dugu, Sarek ez duela horrelakorik onartuko. Eta are gutxiago, presoen eskubideek egunero jasaten dituzten eraso eta urraketen aurrean jarrera horren epela duten horiengandik badator. Hobe lukete, begirada presoen eskubideak defenditzen ari garenongandik kendu eta benetan eskatuko baliote Gobernuari uzteko hainbat sufrimendu eragiteari.\nSarek betikoari eusten dio, eta gonbidapena luzatzen die herritarrei, giza eskubideen, konponbidearen eta bakearen alde osatzen ari garen sarea ehuntzen segi dezaten. Sare horri esker baztertuko ditugu bidean jartzen dizkiguten harri guztiak eta traba guztien gainetik aurrera egingo dugu. Merezi du, merezi dugu.


New Yorkek zine emanaldia eskaini dio Imanol Uriberi. Noticias de Gipuzkoa\nNew Yorkek zine emanaldia eskaini dio Imanol Uriberi\nBasque Cultural Exchange egitasmoaren baitan, 'Haika mutil' eta 'Miel de naranjas' ikusi ziren\ndonostia. Mikel Laboaren unibertsoaren berri izan zuen atzo New Yorkek. Basque Cultural Exchange egitasmoak Imanol Uriberi eskaini zion zine emanaldi berezia, eta horren baitan Haika Mutil dokumentala proiektatu zen New Yorkeko Cervantes Institutuan. Horrez gain, Miel de Naranjas Uriberen azken pelikula ere eman zuten eta, segidan, solasaldi bat mantendu zuen zuzendariak -New Yorken izan baitzen- Paul Julian Smith City University of New York-eko irakaslearekin eta aretora hurbildu ziren ikusleekin.\nHaika mutil (1997) lanean, Uribek Mikel Laboaren soslai hunkigarria egiten du, Bernardo Atxagaren gidoiarekin eta Javier Aguirresaroberen argazki-zuzendaritzarekin. Javier Rioyo New Yorkeko Cervantes Institutuko zuzendariak eta Aizpea Goenaga Etxepare Euskal Institutukoak aurkeztu zuten emanaldia. Azken horrek adierazi zuenez, euskal artista handia era "bikainean" irudikatzen du filmak, Laboaren musika eta hizkuntza ezagutzeko parada emateaz gain. Izan ere, atzoko emanaldira bertaratutako askok lehen aldiz entzun zuten euskal hizkuntza.\nBestetik, atzo bukatu zen City University of New Yorken aurtengo Bernardo Atxaga Katedra, euskal zinea hizpide izan duena. Joxean Fernández Euskadiko Filmategiko zuzendari eta irakasle gonbidatua zein ikasleak pozik azaldu ziren emaitzarekin. "Euskal zinearekiko jakinmina piztu dugu, eta horrek sekulako garrantzia du", adierazi zuen Fernándezek. votos


barren.eus - Zazpi lurraldeetako Gotzon Garateren lagunak azkenekoz batu dira, Elgoibarren\nOhi legez, meza izan zuten lehenengo, Elgoibarko San Bartolome parrokian. Elizkizunaren amaieran Elgoibarri eta herriaren historiari buruzko hainbat argibide eman zizkien Pello Arrietak. Meza ostean, San Bartolome kalera joan ziren, Garateren jaiotetxe aurrera. Han, Angel Ugarteburuk jarritako bertsoak eta Xalbadorren heriotzean kantatuz oroitu zuten laguna.\nGotzon Garatek 1967an ekin zion baserriz baserri bilketa lanari. Euskal Herriko zazpi lurraldeetan ibili zen, eta hogeita hamar urteko lanaren ostean, 27.000tik gora atsotitz bildu zituen, horietako 14.000 bat euskarazkoak [On-line kontsulta daiteke 'Atsotitzak' liburua ].\n“Baserria euskararen unibertsitatea zela esaten zuen beti Gotzonek eta baserrietako sukaldeetan aritzen zen euskarazko altxorrak, hitzak eta esamoldeak, batzen”, esan du Koldo Katxok, Gotzon Garateren lagunak elkartzeko egitasmoaren sustatzaileetako batek. Katxok azaldu du Ahierrako Kapotenea baserriko Andre Martinoni eta herri bereko apaiz zen Mixel Lekuona euskaltzale eta bertsozaleari bururatu zitzaiela Garateri lagundu izan zuten Iparraldeko eta Hegoaldeko baserritarrak urtean behin batzea eta adiskidantza hari eustea. Eguna ere zehaztu zuten: Maiatzaren 1a, San Jose Eguna edo Langileen Nazioarteko Eguna. “Euskararen langileen egunarekin lotu genuen”, zehaztu du Katxok. 1996an sortu zuten ekimen hori gauzatuko zuen antolakuntza-taldea, eta geroztik, 24 urtez, urtero-urtero elkartu dira jatordu baten bueltan, kantuan eta solasean aritzeko. Estreinako aldian, Loiolan (Azpeitia) batu ziren eta Azkoitiko Aittola-Zar jatetxean egin zuten otordua, eta Aralarko San Migelen egin zuten azken topaketa, 2019an. Bizi zen artean urtero saiatu zen Garate bilkura horietan parte hartzen, eta hil-hurren zela (2008ko urriaren 8an hil zen), usadioari eusteko eskatu zion Koldo Katxo lagunari. Hala ere, adinean aurrera doazela-eta, urtean behin batzeko ohitura horri amaiera ematea erabaki zuten azkenekoz bildu zirenean. Elgoibarren elkartzekotan gelditu ziren, baina pandemiagatik, bi urteko etena egin behar izan dute, harik eta zapatuan berriro elkartu ziren arte.\nARGAZKI-BILDUMA: Gotzon Garateren lagunen topaketa Elgoibarren\n*Bideorako irudiak: BARREN eta Valentin Mugarza.\nGotzon Garateri buruzko informazio osoa euskaraalaezkara.eus web orrian duzue.\nGotzon Garateri 'Atsotitzak' liburua ontzen lagundu zioten baserritarrek topaketa egingo dute Elgoibarren (2022-04-26)\nGotzon akorduan daukagula jarraitzen dogu (2009-10-16)\nGotzonen lanen erakusketa eta kantu kalejira arrakastatsuak (2009-10-16)\nElgoibartarrok Gotzon Garate akorduan daukagulako (2009-10-09)\nAurkeztu dute Gotzon Garateri urriaren 8an egingo dioten herri-omenaldia (2009-09-29)


Sukalde industriala neurrira - Symphony sukalde profesionalak neurrira - Fagor Industrial\nSINFONIA PERFEKTUAREN KONPOSIZIOA\nSymphony sukalde-lineak aukera ematen dio sukaldaritzako profesionalari haren sukalde industriala neurrira diseinatzeko, nahierara atontzeko eta sukaldea osatzen duten elementuak haren lan egiteko modura egokitzeko.\nDiseinu bikain eta kalitate handiko elementu-, forma-, tamaina-, osagarri- eta akabera-sorta zabalak aukera ematen dute kozinatzen gozatzeko eta mokofinei atsegina emateko tresna paregabe hau pertsonalizatzeko.\nSymphony proiektuak ikusi\nSUKALDARI OROREN AMETSA\nNEURRIKO EGITURA-SORTA ZABALA\nAKABEREN DISEINUA ETA OSAGARRI DOTOREAK\nSymphony linea sukalde profesionalen diseinu- eta funtzionaltasun-beharrei erantzuteko sortu da. Dotorea, moldakorra eta potentzia eta kalitate handikoa da, eta prest dago profesionalik zorrotzenen eskutik eta zorrotzenentzat diseinatua izateko.\nHorrez gain, eskuragarri dagoen espazioa optimizatu eta sukaldeko lana sukaldariaren nahien eta lan egiteko eraren arabera modu eraginkorrean kudeatzeko abantaila ugari ere baditu.\nEskuragarri dagoen espazioa optimizatzea ahalbidetzen du; hartara, sukaldearen formaren eta sukaldariaren lan egiteko eraren araberako egitura egokiena hautatzen da.\nGainera, tamainaren eta formaren moldaerraztasunari esker, profesionalak neurri ezberdinetako tresnak eta makinak hauta ditzake. Horrela, ahalik eta modurik eroso eta eraginkorrenean egin dezake lan.\nHorri esker, ohiko makinekin lortu ezin diren diseinuak sortzeko aukera dago, inolako sistema modular edo neurri estandarren beharrik gabe.\nErabiltzaileak berak hautatu eta definitzen du zein diren blokeko osagaien formarik eta kokalekurik egokienak, eta beraz, sukalde bikaina lortzen da, erabateko erosotasuna emateaz gain, sukaldeko jarduna eta denbora erraztu eta optimizatzen dituena.\nSukalde honek segurtasun-maila gorena du; izan ere, kalitate- eta higiene arau-guztiak betetzen ditu, osagaiak homologatuta daude, altzairu herdoilgaitzez egina dago, kanpoko panelen tenperatura 80 °C azpikoa da, pilotu eta adierazleak ditu elementu elektriko guztietan, gas ihesak ekiditen dituen “mahaiko segurtasun” sistema du eta ertz guztiak biribilduta daude perimetro osoan zehar.\nMardula da, eta akabera-material sorta zabala dago aukeran\nKalitatezko soluzio iraunkorra eskaintzen du, altzairu herdoilgaitzez egina baitago oso-osorik eta 3 mm-ko zabalera duen estalki mardula baitu.\nGainera, akabera-material ugari daude eskuragarri; hortaz, nahierako estetika eman dakioke piezari.\nPosible da gas, elektrizitate edo indukzio bidezko elementuak txertatzea, modu horretan kasu bakoitzean behar diren errendimenduak handitzeko.\nOso erraz garbitzen da, elementu guztiak biltzen dituen pieza bakarreko estalkia duelako. Elementuak konpaktuak direnez gero, Symphony sukaldeetan ez dago koipe edo zikintasuna sartzen utziko duen zirrikiturik.\nSymphony-k aukera ematen dio erabiltzaileari espazioa ahal beste optimizatzeko; hartara, erabiltzaileak bere sukalde ideala diseinatu eta bere espazio-beharrizanei hobeto erantzuten dien forma hauta dezake.\n“Irla” motako sukaldea. Elementuetara perimetro osotik hel daiteke, eta hortaz, sukaldearen alde guztietatik egin dezakete lan sukaldariek.\nHorman finkatutako sukaldea, makinak eta elementu funtzionalak linean kokatuta dituena. Petoa du atzealdean, edergarri- eta babesgarri-lanak egiten dituena.\nZutabe gaineko Symphony-a\nEdozein bertsiotan, hala horma-sukaldean nola sukalde zentralean, estalkia berme-zutabe baten edo gehiagoren gainean dago. Ondorioz, hutsik geratzen da laneko mahaiaren azpiko espazio guztia.\nBeheko altzariaren gaineko Symphony-a\nEdozein bertsiotan, hala horma-sukaldean nola sukalde zentralean, estalkia biltegi eta berme-elementu ezberdinak izan ditzakeen beheko altzari baten gainean dago. Elementu horiek irekiak edo itxiak izan daitezke, hotzak edo beroak, eta are labe elektrikoak, konexio eta harguneetarako armairu teknikoak eta bestelakoak ere.\nGaineko sukaldeak, egiturak, barnealdeak eta aurreko aginte-panelak pertsonalizatzeko akabera-sorta zabala dago aukeran, baita mahai-euskarri eta armairuetarako ere. Horrez gain, hainbat elementu osagarri ere jar dakizkioke sukaldeari; besteak beste, goiko parrilak, gratinadore-euskarriak, ur-zutabeak edo entxufe osagarriak. Horrek azken ukitua emango dio ekipamendu perfektuari.\nDesmuntagarria da, 1,5 mm-ko txapa du eta altzairu herdoilgaitzez egina dago (RAL koloreetan esmaltatuta ere eskura daiteke). Aginteak atzera eramanda daude, eta garbiketa errazten duten tolestura leunak dauzkate.\nInstalazioak konektatzeko eta kutxa elektrikoak, ixteko giltzak eta mozteko giltzak jartzeko egokiak dira. (Armairu neutroak eta/edo erretiluentzako euskarridun armairu hutsak ere eskura daitezke).\nSukaldariarentzako elementu laguntzailea.\nArmairu neutroak eta platerak berotzeko tiraderak eta hozkailu gastronomikoa\nPlaterak tenperaturan mantentzeko armairu eta tiradera beroak.\nSymphony sukaldeei esker, neurrira egindako egosketako osagai erabilgarriak dituen eta lan-beharretara moldatzen den konponbide erabilgarria eta estetikoa aurki daiteke.\nEuskal Parrila paregabeak doitasunezko egosketa eta txingar naturala uztartzeko aukera ematen du. Zenbait egur- eta ikatz-mota erabilita, egosketa-prozesuan produktua aromatizatu egin daiteke. Parrilaren diseinuak tenperatura-kontzentrazio bat lortzeko aukera ematen du, eta, horri esker, egosketa eraginkorragoa lor daiteke.\nEgitura bertikala duenez, txingarretan eta tenperatura ezberdinetan kozinatu daiteke Symphony-ren gainean jarrita.\nJaki erreak egiteko fry top plantxa\nJaki erreak egiteko plantxa ezin hobea. Beroa bikain banatzen du, eta, horri esker, errazagoa da haragiak eta arrainak prestatzea. Koipeak ura herrestatuz biltzeko perimetroko sistema, elektrobalbula bidez kontrolatutako betetzea duena.\nCoup de Feu plaka\nTamaina handiko plaka da, plaka bakarrean hainbat tenperatura izateko aukera ematen duen potentzia handiko erregailua duena.\nAltzairu herdoilgaitzezko parriladun erregailuak (esmaltatuak ere izan daitezke), pizteko piezoelektrikoa eta ur-herrestatze bidezko koipeak biltzeko hondakindegi-sistema.\nBeharraren arabera, tamaina eta potentzia anitzetako indukzio-plakak jar daitezke, baita wok-ak eta indukzio-plantxak ere, beroa era uniformean banatu eta energia-kontsumoa murrizten dutenak.\nHarri bolkanikoak AISI-18/10 motako altzairu herdoilgaitzezko hodi-formako erregailuen bitartez berotzen dira. Harriak jartzeko oinarri-sareta. Koipeak biltzeko ontzi ateragarria.\nTermostato bidez kontrolatzen da; izan ere, segurtasuna eta olioaren iraupen luzeagoa bermatzen dira horrela. Horrez gain, azken xukatua errazten duen euskarri bat ere badu. Izur perimetrala jarri eta gainaldean ahoka daiteke, modu horretan hondakinak istripuz barrualdera erortzea ekiditeko.\nHutsean egosteko doitasunezko egosgailua\nUpelean tenperatura egonkor mantentzen duen kontrol elektroniko zehatzari eta uraren zirkulazio konbektiboari esker, poltsetan ontziratutako elikagaiak hutsean egosteko elementu sinple baina bikaina da hau, jakiak tenperatura baxuan (56 eta 95 °C bitartean) egostea ahalbidetzen baitu.\nUr-betetze automatikodun ontzia. GN neurrietako upelak jar daitezke saltsak eta hornigaiak gordetzeko\nTermostato bidezko kontrola eta ur-betetze automatikoa ditu, altzairu herdoilgaitzezkoa da oso-osorik eta saskiak dauzka.\nXXL tamainako jaki erre eta paella handietarako diseinatua dago.\nUra zuzenean sukaldariak behar duen tokira eramatea ahalbidetzen du, lekualdatzerik eta esfortzurik gabe, eta beraz, erraztu egiten ditu lana eta ergonomia.


“Erakundeei eskatuko nieke hain ezagunak ez diren kirolak sustatzea” – Irunero\nPosted on 2014(e)ko martxoak 21 by Irunero\n21 urteko irundarra Espainiako txapeldun izendatu berri da, Benasquen, sprint eta distantzia luzeko (30km) probetan. Denboraldiari amaiera jartzeko, errelebo eta distantzia ertaineko lasterketetan parte hartuko du eskiatzaileak. Lau Munduko Txapelketetan parte hartu duen Zuzenbideko ikasle honen helburu nagusia egunero hobetzen jarraitzea da.\n– Eskiarena odolean daramazula esan daiteke. Nolakoak izan ziren zure hastapenak?\nNire aita monitorea zen eta eski ikastaroak antolatzen zituen Irungo Mendizaleak elkartekoekin batera. Gauzak horrela, bost bat urterekin eskiatzen ikasi nuen. Ondo ematen zitzaidanez, txapelketetan parte hartu eta nire lehendabiziko dominak irabazten hasi nintzen.\n– Zerk erakarri zintuen eskiaren mundurantz?\nEzagutzen dudan edozein kirolekiko erabat desberdina da. Erresistentzia handia eta teknika ona izatea ezinbestekoak dira. Gainera, bidaiatzeko eta leku berriak ezagutzeko aukera eskaintzen dizu.\n– Iraupen-eskiari esker, munduko zein herrialde bisitatzeko aukera izan duzu?\nAdibidez, aurten, Munduko Txapelketa Italian izan da. Aurreko urteetan, berriz, Italia, Estonia, Alemania eta Polonia herrialdeak ezagutzeko aukera izan dut. Orokorrean, Europa Erdialdeko estatuak dira gehienbat bisitatzen ditugunak.\n– Txoritxo batek esan didanez, badago a-tzerritar lehiakideak asko harritzen dituen gauza bat, ezta?\nBai. Gure aurkariek bi edo hiru orduko bidaiak dituzte txapelketak izaten diren lekuetaraino. Gu, berriz, furgonetan hamasei bat orduko bidaia egitera iritsi gara, eta horrek aho zabalik uzten ditu.\n– Bestalde, neguko kirola izatean, nola antolatzen duzu zure urtea?\nMaiatzetik irailera arte elurrik ez dagoenez, lehorreko entrenamendu gogorrak egiten ditut. Aiako Harria, Jaizkibel eta inguruko mendietan korrika egiten dut, baita roller skia praktikatu ere. Irailetik aurrera, ordea, intentsitate eta abiadura handiagoko entrenamenduak antolatzen ditut. Abendutik martxora arte txapelketa garaia dut; beraz, ia egunero entrenatzen dut.\n– Kirol honi hainbeste ordu eskainita, zaila al da ikasketentzat edota beste ekimenentzat denbora ateratzea?\nBai, zaila da; baina zure burua ondo antolatuz gero eta orduak ondo banatuz gero, dena egin dezakezu. Ni, adibidez, Zuzenbide ikasketetako azken urtean nago eta, nahiz eta azkenaldian txapelketak direla-eta nahikoa faltatu, egunean noa.\n– Gero eta dirulaguntza gutxiago dauden kirol munduan, zer eskatuko zenieke erakundeei?\nHain ezagunak ez diren kirolak sustatzea eskatuko nieke, eta parte-hartzeak behera ez egitea. Gizartearen gutxiengo batek praktikatzen dituen kirolak ez ahaztea behintzat; izan ere, gurea kirol desberdina da eta gutxieneko baliabide batzuk izanez gero, emaitza onak lortzen dituen jende gehiago egon daiteke.\n– Hurrengo denboraldira begira, zein dira zure erronkak?\nHobetzen jarraitzea da nire helburu nagusia. Hemendik lau urtera Neguko Joko Olinpikoak izango dira eta bertan egotea ametsa izango zen niretzat. Nahiko zaila da, baina gutxieneko emaitzak lortzeko gogor lan egingo dut.\nPosted in KirolakTagged MAIALEN LOPEZ


Irekia Eusko Jaurlaritza - Gobierno Vasco :: ARABAKO ERRIOXAKO ARDOAREN IBILBIDEAK JASANGARRITASUNAREN ALDEKO APUSTUA EGIN DU BIOSPHERE ZIURTAGIRIAREKIN\nARABAKO ERRIOXAKO ARDOAREN IBILBIDEAK…\n\nARABAKO ERRIOXAKO ARDOAREN IBILBIDEAK JASANGARRITASUNAREN ALDEKO APUSTUA EGIN DU BIOSPHERE ZIURTAGIRIAREKIN Iturria: Irekia\n\n\n\nTurismo Arduratsuaren Institutuak ematen duen ziurtagiria turismo-industriarako ziurtatzeko programa ospetsuena da\nArdoaren Villa Lucía Erakustokiak hartu du, Guardian, Biosphere Responsable Tourism ziurtagiria eskuratzeko Arabako Errioxako Ardoaren Ibilbidearen konpromisoaren sinadura, ibilbideak jasangarritasunerantz egin duen beste urrats bat. Turismo Arduratsuaren Institutuak emana, nazioartean ezagumendurik handiena duen turismo-jasangarritasuneko ziurtagiria da. Sinadura Arabako Errioxako Enoturismoaren Komunikazio eta Merkaturatzearen VI. Foroaren inaugurazio-ekitaldian egin da. Arabako Errioxako Ardoaren Ibilbideak Euskadi Gastronomikarekin lankidetzan antolatu duen foroa bihar arte luzatuko da, enoturismoari, retail marketinari eta kontsumitzaile berriei buruz gogoeta egiteko.\nTurismo-bikaintasunarekin konprometituta, horren lekuko dira lortutako ezagumendu ugariak, besteak beste ‘Espainiako Ardoaren Ibilbideak’ enoturismoko azken sariak, Arabako Errioxako Ardoaren Ibilbideak jasangarritasunaren aldeko apustua berretsi du Biosphere Responsable Tourism ziurtatzeko programarekin bat eginda. Gaur goizean sinatu dute Turismo Arduratsuaren Institutuarekin ziurtagiri hori eskuratzeko konpromisoa, Eusko Jaurlaritzak sustatzen duen Euskal Autonomia Erkidegoko Biosphere ziurtagiriaren barruan kokatzen dena eta Arabako Foru Aldundiko Enplegu, Merkataritza eta Turismo Sustapenaren eta Foru Administrazioaren Sailaren bermea izan duena.\nGaur Guardian inauguratu den Arabako Errioxako Ardoaren Ibilbidearen Turismo Enogastronomikoaren VI. Foroaren esparruan izan da ekitaldia, eta bertan izan dira Enplegu, Merkataritza eta Turismo Sustapenaren eta Foru Administrazioaren Saileko foru-diputatu Cristina González Calvar; Eusko Jaurlaritzako Merkataritza eta Turismoko sailburuorde Itziar Epalza; Basquetourreko zuzendari Arantza Madariaga; Turismo Arduratsuaren Institutuko lehendakari Tomás Azcárate; Guardia - Arabako Errioxako kuadrillako lehendakari Joseba Fernández; eta Arabako Errioxako Ardoaren Ibilbideko lehendakari Mª Asun Sáenz de Samaniego.\nAkordioa sinatu ondoren, Foroa bere programa garatzen hasi da eta bihar arte arituko dira Ardoaren Villa Lucía Erakustokian, Guardian, enoturismoak aurre egin beharko dien erronka eta desafioak eta etengabe hazten ari den sektore baten joera berriak aztertzen. Hitzaldiak Castro Galiana Informes de Medios aholkularitza-enpresaren fundatzaile Rodolfo Castro Galianaren eskutik hasi dira. Adierazi duenez, xxxx\nOndoren, Kataluniako Turismo Agentziako Marketineko zuzendari Jordi Secallek marketinaren inguruko gaiak izan ditu aztergai ‘Marketin enoturistikoa. Merkatuari buruzko ezagutza sortzeko modu berriak, datu kuantitatiboetatik harago’ hitzaldian.\nSaioak aurrera jarraitu du enoturismoko joera berriak xehatu dituen Dinamiza Asesores enpresako zuzendari Manuel Romeroren eskutik.\nEnoturismoko, marketineko eta merkaturatzeko aditu ugari bildu direla baliatuta, Arabako Errioxako Ardoaren Ibilbideak parte-hartzaile guztiei erakutsi dizkie Ibilbideko txoko gastronomikoak ‘Food and Wine corners’ moduan zerbitzatu den otordu baten bitartez. Oso baliagarria izan da bertaratuen artean networkinga ahalbidetzeko.\nArratsaldeko saioan enolantegiak garatuko dira, izaera praktikokoak eta retail marketinean, jarduera arrakastatsuen antolakuntzan eta harrera-agentziekiko lankidetzan zentratuak. Punto de Vista enpresako zuzendari Ainhoa García de Medinabeitia, Yalocatoyo enpresako CEO Álvaro Cerrada, Enoturismoko eta Turismo Gastronomikoko Espainiako Elkarteko lehendakari Cristina Alonso eta Los Cazaventuras eta Riojaalavesaturismo.com proiektuen bazkide fundatzaile José Manuel Calleja izango dira enolantegien arduradun.\nForoak bihar, ostirala, jarraituko du, gazteak, enoturismo-kontsumitzaile berriak, ardatz hartuta, eta mezuak eta jarduketak helburu horretara egokitu beharra aztertuko du. Ildo horretan esku hartuko du Jesus Lizarragak, Mondragon Unibertsitateko web posizionamenduko eta analitikako adituak. Gaia hitzaldi baten bidez sartu ondoren, ‘Gazteak eta ardoa. Begiak irekiaraziko dizkiguten ekimenak’ eztabaida-solasaldia egingo da, jende horri zuzendutako hainbat ekintza aztergai izango dituena, hala nola Enofestival —Madrilgo Musika eta Ardoaren Kulturaren Jaialdia— eta ardoaren eta komikiaren arteko erlazioa ‘Vinómics’ proiektuaren eta ‘Kami no Shizuku’ mangaren bitartez.\nForoko parte-hartzaile guztiei irekitako solasaldi horretan parte hartuko dute Enofestivaleko zuzendari Cristina V. Mirandak; Kataluniako Jatorri Izendapenaren Komunikazio-arduradun Sole G. Inusuak; eta Sommelier Akademiako lehendakari eta nazioarteko sommelier-irakasle Juan Muñozek.\nEkitaldiari amaiera emateko, agur-koktela izango da Luko Royo bikotearen emanaldiarekin, Ardoaren Villa Lucía Erakustokian, hainbat gairi buruzko espazio gastronomikoak dituen erabilera anitzeko establezimenduan, mahastiz inguratuta eta biodibertsitate aberatsean murgilduta. Xehetasun guztiak eskuragarri daude Foroaren webgunean. Han aurkituko duzu Arabako Errioxako Ardoaren Ibilbideak ekitaldiari buruz eskaintzen duen informazio guztia.\nTurismo Enogastronomikoaren IX. Foroak negozio jasangarrien bitartez merkatu berriak ezagutarazten ditu Arabako Errioxan


Aupa, Inaxio! Hemen gatozak, zaharrak berri. Atal honetako idazle zaharrenak gu izango gaituk?…\nGustuko dizkiat oporrak, baita negukoak ere; ez, ordea, ...\nGustuko dizkiat oporrak, baita negukoak ere; ez, ordea, Gabonak. Gabon gaua, Eguberri, Urte Zahar, Urte Berri, Errege eguna, Astotxo… Zenbat egun «santu», zenbat konpromiso, zenbat otordu; loteria, opariak, kontsumoa. Faltsukeria ugari!\nNeguko oporrak behar nizkian, atsedena behar nian eta ez diat erabatekoa lortu, baina pixka bat bai, arnasa freskoarekin indarra hartu ahal izan diat. Izan ere, bi eskuei txistu eman eta aurtengo lanei ekiteko garaia heldu zaiguk. Urte saltseroa, atsedenik gabea, gogorra eta gozoa aldi berean, aurreikusten diat 2019a. Korrika, Bertsolari txapelketak (Gipuzkoakoa eta Arabakoa), Udal eta Foru hauteskundeak eta Europakoak izango dizkiagu, besteak beste.\nEz al duk inguruan sumatzen hauteskunde usaina? Nik bai. Mugimendu interesatu asko. Boto ehizaren garaia zabaldu duk. Gozoki partiketa han eta maitte-maitte hemen. Oraintxe behar gaitiztek politikoek boto emaileak.\nFaltsukeriarik gabe, fin jokatzen ari den jardunak, bideak, erakartzen naik. Feminismoak. Feminismotik feminismora, horixe lan esparrua.\nHel diezaiogun 2019ari animoso!\nBai, Joxepa, gu ere aurrera goazen… Eta ohartuta negonan, bai, orain baino lehen ere, hainbat saltsetan zaharrena neu ari naizela geratzen. Are, alde batera mugitu eta datozenei lekua uztea ere ibili izan dinat buruan baina, aldi berean, eta kirol eremuko esapidea gogora ekarrita, atzetik datorrenaren bultzadak kendu beharko nain bidetik, bestela ni gustura bainabil nabilen jardunetan.\nEta 2019 urratu berriari zer?\nHonek ere lehengo lepotik ekarriko din burua, ezin dun bestela izan… Helburu handiei begira jarri beharrean, nire hurbileneko eragin esparruan, egunerokoan, erabaki txikiekin aurrera egiten saiatuko naun neu ere. Duintasunez eta justizian oinarritutako bizimodua atera ezin duenaren ondoan izango naun. Ahobizi izaten jarraitu nahi dinat gure hizkuntza ardatz hartuta besteenganako zubiak eraikiz, baina beti euskaratik eta, ahal den guztietan, euskaraz. Ez nire etxean, ez nire auzoan ez dinat onartuko biolentzia matxista elika dezakeen keinu txikienik. Oraindik bizi-bizi dauden giza eskubideen urraketa salatzen ere ez naun nekatuko eta euskaldunon arteko bizikidetzari nire ekarpena egiteko prest nagon.\nAzkenik, hauteskunde urtea izango dinagu, bai. Boto bat ez dun asko, baina multzorik handiena ere bateko asko batuta lortzen dun eta hor gutako bakoitzak egundoko indarra zeukan. Beraz, eman botoa zintzo merezi duenari (eta eman!) eta kontuz boza arin-arin eman eta nahi ez ditugun vox-ak haizatzearekin…


Probintzia A CORUÑAALAVAALBACETEALICANTEALMERIAASTURIASAVILABADAJOZBALEARESBARCELONABURGOSCACERESCADIZCANTABRIACASTELLONCIUDAD REALCORDOBAGERONAGRANADAGUADALAJARAGUIPUZCOAHUELVAHUESCALA RIOJALANZAROTE - LAS PALMASFUERTEVENTURA - LAS PALMASGRAN CANARIA - LAS PALMASLEONLERIDALUGOMADRIDMALAGAMURCIANAVARRAORENSEPALENCIAPONTEVEDRAPUNTARENASSALAMANCATENERIFE - SANTA CRUZ DE TENERIFELA PALMA - SANTA CRUZ DE TENERIFESEGOVIASEVILLATARRAGONATERUELTOLEDOTOLIMAVALENCIAVALLADOLIDVIANA DO CASTELOVIZCAYAZAMORAZARAGOZA\nErakutsiz 12 nongo 20.180 Jabetzak - PAG 1/1.682\n300 € - 300 €/hilabetea\npisu - Plasencia ( ) , Eraikitako azalera 70m2, 2 Gelak, 1 bainugelak.\n500 € - 500 €/hilabetea\npisu - Sevilla (San Pablo) , Eraikitako azalera 60m2, 3 Gelak, 1 bainugelak.\n750 € - 750 €/hilabetea\npisu - Zaragoza (Casco Histórico) , Eraikitako azalera 78m2, 2 Gelak, 1 bainugelak, Igogailua.\nSalmenta 3.150 €\nAzalera 22 Mts\ngarajea - Las Gabias , Eraikitako azalera 22m2, Igogailua.\nSalmenta 3.200 €\nBaserri-lurra - Vedra (Zona vedra) , 722m2.\n3.500 € - 9 %\nSalmenta 3.400 €\ngarajea - Torrevieja (Calas blanca) , Eraikitako azalera 20m2.\ngarajea - Churriana de la Vega , Eraikitako azalera 20m2.\ngarajea - Castellon - Castello de la Plana (OESTE) , Eraikitako azalera 13m2.\nBaserri-lurra - Boqueixon (BOQUEIXÓN) , 1977m2.\n52.000 € - 92 %\ngarajea - Arcos de la Frontera (Barrio bajo) , Eraikitako azalera 12m2.\ngarajea - Ames (ZONA BERTAMIRANS) , Eraikitako azalera 14m2.


1977ko Andaluziako Itzulia - Wikipedia, entziklopedia askea.\n1977ko Andaluziako Itzulia\n1976 << 1977ko Andaluziako Itzulia >> 1979\nSailkapenak 7 etapa, 844,0 km\nNagusia Dietrich Thurau 19:43:56 h\nMendia Hubert Pronk\nTarteko helmugak Jesús Suárez Cuevas\n1977ko Andaluziako Itzulia txirrindularitza itzuli honen 24. edizioa izan zen. 1977ko otsailak 12 eta 18 artean ospatu zen, horietako hiru bikoitzak izan ziren 7 etapatan banatutako 844 kilometroko ibilbidea eginez. Itzulia Malagan hasi eta amaitu zen.\nGarailea Dietrich Thurau izan zen, proba, batez beste, 39,602 kilometro orduko abiaduran bete zuena, erregulartasunaren sailkapena ere irabaziz. Mendiko sailkapena Hurbert Pronkentzat izan zen, tarteko helmugena Jesús Suárez Cuevasentzat eta taldekakoa Ti-Raleighentzat.\n1.a (a) otsailak 12 Malaga - Malaga 20,0 Dietrich Thurau\n1.a (b) otsailak 12 Malaga - Cueva de Nerja 52,0 Klaus-Peter Thaler\n2.a (a) otsailak 13 Nerja - Antequera 116,0 Dietrich Thurau\n2.a (b) otsailak 13 Antequera - Montilla 89,0 Dietrich Thurau\n3.a otsailak 14 Montilla - Kordoba 120,0 Dietrich Thurau\n4.a otsailak 15 Kordoba - Dos Hermanas 141,0 Dietrich Thurau\n5.a otsailak 16 Ronda - San Roque 117,0 Dietrich Thurau\n6.a otsailak 17 Ceuta - Ceuta 96,0 Dietrich Thurau\n7.a (a) otsailak 18 Marbella - Fuengirola 28,0 (banakako erlojupekoa) Dietrich Thurau\n7.a (b) otsailak 18 Fuengirola - Malaga 31,0 (banakako erlojupekoa) Aad Van Den Hockrau\n1 Dietrich Thurau (FRG) 19o 43' 56"\n2 Hennie Kuiper (NED) + 2' 46"\n3 Txomin Perurena (EH) + 2' 59"\n4 José Antonio González Linares (ESP) + 2' 59"\n5 Klaus-Peter Thaler (FRG) + 3' 23"\n6 Knut Knudsen (NOR) + 3' 30"\n7 Henk Lubberding (NED) + 3' 37"\n8 Giovanni Battaglin (ITA) + 3' 45"\n9 Eulalio García (ESP) + 4' 12"\n10 José Freitas (POR) + 4' 30"\nOrriaren azken aldaketa: 9 uztaila 2021, 15:40.


KOROIDEREMIA - AXIERREN TXOKOA\nBy aalkorta01 in Berria, Koroideremia\nBerriemailea: Ianire Olea\nKoroideremia gaixotasun genetiko arraroa da 50.000 biztanletik batek pairatzen duen gaixotasun genetikoa da.\nBere ezaugarriak direla eta erretinosi pigmentario bezala diagnostikatu izan da sarritan. Gaur egun egiten diren froga genetikoek zehaztasun handiagoz diagnostikatzea baimendu dute, beste erretinosietatik bereiztuz. Hauxe izan daiteke bere maiztasuna 50.000tik bat izatera jaitsi izanaren arrazoia, Orphanet iturriaren arabera.\n1872. urtean erretinosi pigmentarioa deritzon gaixotasunetik bereizi zuen Ludwing Mauthner Oftalmologo austriarrak lehenengoz. Geroztik, zenbait artikulu ezpezializatu publikatu dira, eta bertan oftalmologiako teknika berriei esker aurkitutako ezaugarri klinikoak deskribatzen dira.\nKoroideremia, ikusmenari eragiten dion gaixotasuna da. Arazo biologiko honek erretinaren geruza desberdinetan eragiten du bereziki, eta badirudi gorputzaren beste leku batzuetan konponbide alternatiboak bilatzen dituela sarri askotan. Izan ere, erretinak duen ekimen zitologiakoa beste ehunetakoak baino arinago eta ugariago baita (gorputzaren energia gastuaren %10 erretinak egiten du).\nKaltetuen ikusmena, umetan normala izatetik, heldutasunean galtzera iritsi oi daiteke. Batzuk laster itsutzen dira, 40-45 urterako eta badira 60 urterekin oraindik ikusmen pixka bat dutenak ere. Gaixotasunaren eboluzioa desberdina da kaltetu batzuetatik besteetara, baita familia bereko eta mutazio bereko kaltetuen artean ere. Gaixotasun guztietan bezala, kanpo eragile ez genetikoen eragina kontutan hartzekoa da; hala nola, dieta, estresa, toxikoak eta bizitza sedentarioa.\nLehenengo sintomak bizitzaren lehenengo hamarkadan agertzen dira, gauean ikusmena murrizten delarik (niktalopia). Ikusmenaren murriztea gauez ez ezik, egunez ere gertatzen zaie, leku ilunetan hain zuzen ere. Erretinak, argitasun aldaketen aurrean ikusmenaren moldaera egin behar izaten du, eta hau arazoa bihurtzen da denborarekin. Iluntasunean ez ezik, argi gehiegiak ere itsutu egiten ditu.\nBizitzaren bigarren hamarkadan ikusmen eremua kaltetzen da. Tunel efektua deritzon eran galtzen dute ikusmena, erretinaren kanpoaldeko zelula fotosentikorrak, bastoiak, dira lehenengo kaltetzen direnak. Ondoren, erdialdeak kontrastea galtzen du, bertako kono eta azkenean bastoiak ere galduko direlarik; biak zelula fotosentikorrak.\nKanpimetria: Froga honek ikusmen eremua zehazten du. Gaixotasunak aurrera egin ahala, estutu eta amatatu egiten da. Graduek ikusmen eremuaren zabalera angeluarra adierazten dutelarik.\nBigarren hamarkadatik aurrera ikusmenaren galerak aurrera jarraitzen du, itsutasun osora heldu arte.\nKanpimetriaren irudi bat, argazki baten gainean kokatuta\nSintoma guzti hauen arrazoia erretinan dago, eta aldaketak ulertu ahal izateko, honen funtzionamenduaren azalpen laburra ezinbestekoa da. Begi barruan, erretinari erreparatu behar diogu batez ere; begi globoa barrutik estaltzen duen ehun espezializatua.\nERRETINA: Zenbait geruzekin osatutako ehuna da. Begi globoaren barne aldera, nerbio optikoaren zuntzak kokatzen dira, humore beirakararen aldera. Erretinaren kanpo aldera, epitelio pigmentarioa dago. Hemengo zelulak melanozitoz beteta daude, eta kolore honi esker begi-globoaren barnealdean ganbara-ilunaren efektua egiten du. Honela kontzentratzen dira irudiak, eta ikusmenaren zehaztasuna handitu egiten da.\nEpitelio pigmentarioak badu beste funtzio garrantzitsu bat ere: zelula fotoerrezeptoreen muturreko diskoak fagozitatu eta birziklatzea. Zelula horiek exozitosi bidezko prozesuari esker errodopsina daramaten diskoak berriztatuko dituzte, une oro argia jasotzen duen mekanismoa osasuntsu mantenduz.\nMekanismo honek beharrizan energetiko handia dauka. Mantenugaien eta hondakinen zirkulazioa ere uneoroko gertaerak dira. Guzti hau ziurtatzeko, erretina guztia koroidea deritzon geruza baskularizatuz inguratuta dago. Honek emango dio jaten erretinari, eta haren hondakinak bildu eta eramango ditu. Erretinaren substantzien zirkulazioa da bere funtzio nagusia.\nKoroideremia, koroideari eta erretinari eragiten dion gaixotasuna da. Bere sintomei buruz hitz egiterakoan, erretinak jasaten duen endekapen prozesuaren deskribapena egiten da.\nLehenengo agertzen den sintoma, erretinaren hazkuntza anormala da. Bere plastizitateak ez du aldaketarik. Gero, hurrengo aldietan koroideremia gaixotasuna nabarmentzen da. Zelula fotoerrezeptoreak laburtu egiten dira, kono eta bastoien muturrak laburtzen direlako. Epitelio pigmentarioa despigmentatu egiten da. Azken aldian, erretina mehetu egiten da. Neuronak diren fotoerrezeptoreek, gliosi bidezko heriotza zelularra jasaten dute. Egitura geruzatua galdu eta ezin du bere funtzioa bete.\nEsan bezala, koroideremia gaixotasunak jatorri genetikoa dauka. Proteina bakarraren arazoa izanik, genea ere bakarra da. CHM izena hartzen du, ingelesezko “Choroideremia” berbaren laburduratik ezarria. Beste askotan bezala, geneari gaixotasunaren izena eman zaio, gaixotasuna bera eta genearen kaltea elkarrekin lotzean identifikatu izan direlako.\nGene honek, Rep1 (Rab Escort Protein 1) proteina espresatzen du. Proteina hau gorputzeko zelula guztietan adierazten da, eta zelula barneko mintz-garraioan parte hartzen duen RabGGTasa II (Rab GeranilGeranil Transferasa II) entzimaren laguntzailea da. Rab proteinen prenilazioan, eta hauek mintzean txertatzen laguntzen du. Koroideremian mekanismo honek huts egiten du eta gaixotasuna adierazten da, erretinan batez ere.\nX edo Y kromosomek norbanakoaren sexua definitzen dute. Hau dela eta, horietan kokatzen diren geneak, CHM bezalakoak, sexuari loturikoak direla esaten da, eta herentzia patroia ere sexuari loturikoa dela.\nSexuari loturiko herentzia patroia jarraitzeak ondorio bereziak dakartza: Emakumeetan bi kromosoma X daudenez, beste kromosoma homologoek jarraitzen duten herentzia-patroi berdina agertzen da. CHM mutatua azpirakorra denez, heterozigosian ez da adieraziko, gene osasuntsuak estaliko du gene gaixoa, eta ez da gaixotasuna garatuko. Gizonezkoetan, X bakarrak hemizigosian adieraziko du genea, hots, kopia bakarrarekin. Honen ondorioz ezingo du beste gene osasuntsu batek estali, eta gaixotasunaren patroiak jarraituz gaixotuko da.\n1.Ama CHM eroalea 2.Aita CHMduna 3.Ama CHM eroalea eta\nGaixotasun hau ez da hain larria, baina jendea itsu uzten du. Gaixotasun honetan konponbidea erdi aurkituta dago, baina pertsonei egin dizkien frogetan batzuk erantzun onak eman dituzte eta beste batzuk ez hain onak. Gaixotasun hau gen baten falta bategatik da eta X kromosoman eramaten da gaixotasun hau. Gaixotasun hau ezin dute animaliek eduki genearen kopiarik ez dutelako eta guk bai eta animalia bat koroideremiarekin jaiotzen bada, hil egiten da edo jaio ere ez da egiten. Nire ustez gai hau oso interesgarria da eta dena ulertzen da. Nik behintzat.\nMarkel Azpiazu 2A on 2015-01-19 at 19:29\nBerri hau aukeratu dut bertan gaixotasun arraro bat aipatzen delako. Azken aldian asko entzun dut gaixotasun arraroei buruz (nire amaren lagun batek daukanagatik jakin dut Mungian badagoela gaixotasun arraroen elkarte bat eta bertan nahiko kasu berezi daudela), eta gainera koroideremiak bertoko ikaskide batzuk ukitzen ditu.\nBerria irakurtzean asko ikasi dut erretinaren garrantziari buruz (ez nekien, adibidez, gorputzaren energia gastuaren %10 erretinak egiten duela), baina galdera bikoitza daukat: batetik, koroideremiak begi bietako erretinak ukitzen ditu neurri berean, edo begi batean bakarrik agertzen da?; eta bestetik, sexuari loturiko herentziarena ondo ulertu badut, gaixotasuna bakarrik garatzen da gizonezkoetan, eta ez emakumezkoetan?\nAinhoa Deba on 2015-02-01 at 20:47\nNiri gai hau oso interesgarria iruditzen zait zeren gaixotasun berri bat da eta oso ondo azaldu duzu guztia, gauza batzuk ez ditut ondo ulertu lehenengoz irakurrita baina bigarrenez irakurri dudanean ondo ulertu dut. Amaierakoa asko guztatu zait zeren eta ez nekien gaixotasun hau konpontzen zegoelarik, bueno, guztiz guztiz ez, baina pertsona batzuei efektu ona egiten die.\nGaixotasun hau jakin ahal da oraindino umea jaio ez denean, edo gaztea denean bakarrik jakin ahal da?\nianire on 2015-02-02 at 18:48\nZure erantzuna hau da. bai bi erretinetan eragiten du kaltea baina begi bateko erretinan gaixotasuna garatuago joan daiteke bestean baino.\neta bigarrena bai erentziarena ondo ulertu duzu neskei ez die eraginik egiten naiz eta gaixotasuna or egon bakarrik emakumeak haurra eduki eta %50 probabilitatea dago gaixotasuna edukitxeko edo ez.


Azkarrago iltzetako onddoentzat - Tinedol\nAzkarrago iltzetako onddoentzat\nBehatzetako gaixotasunen artean, toki berezi bat onikomicosi dagokio, patologia horrek planetako 10 biztanleei eragiten baitie. Toenail onddoen tratamendua nahiko denbora luzea da, terapia askotan gaixotasuna fase aurreratuan dagoenean hasten baita. Ikerketaren datuen arabera, gaixotasunak 40-45 urte bitarteko gizonei eragiten die maizago, eta 60 urte igaro ondoren, patologia garatzeko arriskua 3-4 aldiz handitzen da. Tratamendu puntualak arazoa kentzen lagunduko du.\nPatologiaren garapenaren arrazoiak\nOso gutxitan, onddoen infekzio batek iltze-plakan bakarrik eragiten du. Gehienetan, hanturazko prozesua hatz eta oinetara hedatzen da. Gaixotasuna hiru onddo motak eragin dezakete: legamia, lizunak eta dermatofitoak. Azken hauek gehienetan gaixotasuna eragiten dute. Infekzioa garatzeko arrazoiak hauek izan daitezke:\nAdineko gaixoek hainbat gaitz kroniko izaten dituzte normalean, ez dute oinetako higiene sakona egiteko aukerarik, sistema immunologikoa ahulduta dute, odol zirkulazioa motela dute. Faktore horien konbinazioak onddoen infekzioak eragin ohi ditu.\nDiabetesa duten pazienteak arriskuan daude, aldi berean hodietako patologiak dituztelako, batez ere oinetako kapilar txikiak. Nahaste horien maiz konplikazio bat ultzerazio txikiak agertzea da, eta horien gainazalean onddoak azkar garatzen dira.\nIltze plakaren mikrotrauma maiz ebakitzean edo ubelduretan. Denek noizean behin izaten dute arazo hau. Oro har, horregatik, onddo bat gertatzen da behatz lodiaren azazkalan, eta horren tratamendua konplikatua da, eremu hori baita beste batzuk baino maizago lesionatzen dena eta egitura trinkoagoa duena.\nSistema baskularra eragiten duten gaixotasun sistemikoak eta kronikoak: barizeak, esklerodermia, lupus eritematosa. Gaixotasun horiek ehunen odol-hornidura urratzearekin batera izaten dira gehienetan, eta horrek babes-hesia negatiboki eragiten du eta onddo baten itxura eragiten du.\nGaixoak gorputzeko edozein ataletako onddoen infekzioa jasaten badu, iltze-plakaren infekzio arriskua hainbat aldiz handitzen da.\nSistema immunologikoa eta defentsak ahultzeak pertsona batek edozein mikroorganismo patogeno jasan ditzake. Nahikoa da hotza hartzea eta prozesu patologikoa hasten da.\nSauna eta bainu publikoen zaleek onikomikosia pairatzeko aukera lau aldiz handiagoa dute, gelen, igerilekuen eta dutxaren higienea ez baita beti maila egokian.\nGaixotasuna infekziosoen taldekoa da. Gaixo batek, etxeko animaliek, baita lurzoruarekin, urarekin eta patogenoekin kutsatutako landareekin kontaktuan egon zaitezke.\nOnikomikosiaren ohiko formak\nAskotan, behatzetako mikosiaren tratamendua prozesu patologikoaren formaren araberakoa da. Ohikoenak hauek dira:\nDistal-alboko forma gaixotasunaren hasierako fasetzat hartzen da. Batez ere iltze-plakaren ertz askea edo albokoari eragiten dio, iltze-eremu osoa pixkanaka-pixkanaka jasaten du. Orokorrean, onddoaren forma hau beste konplikatuagoa bihurtzen da.\nAzaleko patologia zuri mota gehienetan lizunek eragiten dute. Hasierako faseetan iltze plaka zuritzen hasten da, zuritu eta erori egin daiteke. Gehienetan, inprimaki hau eskuak urarekin luzaroan kontaktuarekin lotutako jarduera profesionala duten pertsonengan agertzen da. Ondorioz, iltzea bigundu eta lesioak agertzen dira. Barietate hau infekzioaren suntsipen osatugabearen kasuan ikusten da.\nOso arraroa da forma hurbilena aurkitzea, hatz-iltzeak loditzea eragiten duena. Gaixotasun mota honen ezaugarria da lesioa iltzaren erro gunetik hasten dela, kutikularen ondoan. Horregatik, inprimaki hori duten gaixoek oso gutxitan ikusten dute medikurik hasierako faseetan. Patologiak aurrera egin ahala, iltze osasuntsua ere lor daiteke.\nForma arriskutsuena distrofia osoa da. Patologia aurreko formetako baten tratamendu ezaren ondorio bihurtzen da. Urteetan zehar progresio motelaren ezaugarria da. Prozesua azkar garatzen bada, aldi berean gaixotasun sistemiko baten presentziaz hitz egiten dute. Adineko gaixoengan ikusten da batez ere.\nEdozein inprimakik tratamendu kualifikatua behar du. Bere faltan, infekzioa sakonago sartzen da, eta horrek borroka ez du zailagoa egiten.\nEgoera patologikoaren sintomak\nOnikomicosiaren lehen zantzuak behatzetako beste gaixotasunen antzekoak dira. Iltzearen egitura urratzea bere loditze edo mehetzearen ondorioz ager daiteke. Prozesu atrofikoek aldi berean patologia larriak daudela adierazten dute. Gaixotasuna honako sintomekin agertzen da:\nIltze-plakaren kolore-kolore uniformea, patogeno motaren araberakoa. Gehienetan, plaka horitu egiten da.\nAzalera zakarra eta porotsua bihurtzen da. Aurrera egin ahala, sintoma hori okertzen doa.\nIltze azpian orban zuriak ager daitezke, oinarrian zuritu izanaren ondorioz.\nErtz libretik hasita egituraren pixkanaka delaminatzea.\nGoiko geruza mehe edo azala kentzearekin lotutako distira galera dago, iltzeak ez du itxura naturala.\nPlater osoa zuritu motela. Oro har, prozesua hazkuntza gunetik hasten da.\nApurrak gainazalean agertzea, iltzearen eremu esfoliatuak diren.\nPlaka guztiz suntsitu, ertz asketik hasita.\nSeinale bateratuak kaltetutako inguruaren larruazaleko aldaketak dira: oinetako epidermisa zuritzea, hatzak, burren eraketa intentsiboa. Sintomaren batek medikuaren arreta kualifikatua behar du.\nDiagnostiko oinarrizko metodoak\nHasierako azterketan, medikuak onikomicosia desberdindu beharko luke antzeko adierazpen klinikoak dituzten beste gaitz dermatologiko batzuetatik (psoriasia, keratoderma). Datu horietan oinarrituta, aurretiko diagnostikoa egiten da, azterketa metodo zehatzagoen bidez baieztatu daitekeena.\nOndoren, kaltetutako iltzeen lagina hartzen da onddoen infekzio bat bere egituran dagoen jakiteko. Azkazalaren suntsipena zergatik gertatzen den eta prozesua zer onddo motak probokatu zuen jakiteko azken ondorioa kultura azterketa baten bidez egin daiteke. Prozeduran zehar, gaixotasuna eragin duten onddo mota zehatzak identifikatzen dira. Azterketa honen ondoren egiten da azken diagnostikoa. Patogeno mota behar bezala zehaztuta, espezialistak gaixotasunari ahalik eta azkarren aurre egingo dion tratamendu-erregimen egokia hautatzen du.\nDroga terapia eskema\nFarmakoen terapia lesioaren fokuan eta gorputzean zehar patogenoak suntsitzera zuzenduta dago, gaixotasuna fase aurreratuan badago. Terapia kontserbadoreak tratamendu lokal eta sistemikoa dakar.\nOnddoen patologia maila erraza, egituran eta horrekin lotutako sintomak asaldatu gabe platerean aldaketa txikiak ikusten direnean, gaurkotasuneko sendagaiekin tratatzen da:\nAzolen taldeko prestakinak patogenoen hazkundea eta garapena moteltzera zuzenduta daude. Sendagaiak krema, ukendu eta soluzio moduan daude eskuragarri. Aplikatu goizean eta arratsaldean sintomak guztiz desagertu arte. Horren ondoren, sendagaia beste 5-7 egunez erabiltzea gomendatzen da, emaitza finkatzeko eta berrerortzea baztertzeko.\nOnddoen zelulak suntsitzen dituzten bitartekoak eta horrek gehiago garatzea eragozten du. Eskema estandarrak egunean bi aldiz funtsak erabiltzea suposatzen du.\nHidroxipiridona deribatuek eragile patogenoak ugaltzea eragozten dute. Gehienetan, agenteak krema edo iltze esmalte moduan agintzen dira, goizean eta arratsaldean erabiltzen direnak.\nPomada salizilikoa eta sulfurikoa keratolitikoen taldekoa da. Produktua erabiltzeak ehun hilak leuntzen laguntzen du, onddoek elikadura faltagatik garatzen jarraitu ezin dezaten. Pixkanaka, ukenduak kaltetutako iltzea kentzen laguntzen du. Eguneko eskaera kopurua plakan izandako kalte mailaren araberakoa da.\nBakterio infekzioa gehitzea saihesteko, iodo infusio alkoholikoa erabiltzen da konpresen moduan.\nSistema immunologikoa indartzeko, bitaminaminen konplexuak agintzen dira. Horrek gorputzari onikomikosiaren sintomak azkarrago aurre egiten laguntzen dio.\nInguruko ehunek prozesu patologikoan parte hartzen badute, tokian tokiko tratamendutik eraginik ez badago eta iltze plaka erabat suntsitzen dela ikusten da, botika sistemikoen erabilera adierazten da.\nTratamenduaren eta dosiaren iraupena medikuak soilik zehazten du. Onartezina da drogak zure kabuz erabiltzea, kontrako erreakzioak sortzeko arrisku handia dagoelako.\nArazoa konpontzeko bide alternatiboak\nZenbait kasutan, kaltetutako iltzearen kenketa kirurgikoa adierazten da. Metodo hau ez da ia inoiz erabiltzen mediku praktika modernoan. Prozeduraren indikazioa bakterio-infekzio bat gehitzea eta droga lokal eta sistemikoen erabileraren eragin ikusgarririk ez izatea izan daiteke. Hala ere, pilulak hartzea ez da hantura fokua kendu ondoren gelditzen.\nEsku-hartze kirurgikoaren alternatiba da plaka desegitea, geruzaz geruza ehunen heriotza sustatzen duten eta kaltetutako plaka segurtasunez ateratzen laguntzen duten irtenbide bereziekin. Metodo hau etxean lantzen da. Ez zenuke prozedura hasi behar espezialista batekin kontsultatu gabe.\nOrain arte, laser terapiaren eraginkortasuna frogatu da onikomicosiaren tratamenduan. Prozedura honakoa da: kaltetutako eremua egituran sakon sartu eta patogenoak suntsitzen dituzten laser izpien eraginpean jartzea. Ekintzaren printzipioa tokiko sendagai antifungikoen antzekoa da. Funts horiekiko intolerantziaren aurrean adierazten da tratamendu hori. Laser terapia lortzeko ezinbesteko baldintza tabletako botikekin konbinatzea da.\nOnychomycosis antzinako sendagileek ezagutzen zuten, beraz, patologiaren seinaleei arrakastaz aurre egiten dieten folk erremedio asko daude. Eraginkorrenak sendabelarren bainu sendagarriak dira, baita tokiko erabilerarako etxeko irtenbideak ere:\nErremedio eraginkorra zelandina dekokzioa gehitzen duen bainu bat da. Salda 200 g birrindutako lehengaietatik eta 2 litro uretatik prestatu behar da. Irakiten nahasketa 20 minutuz, tenperatura erosoan hoztu. Prozedura denbora 20-30 minutu, errepikatu egunero sintomak desagertu arte.\nBainu sekuentzialak egunero 2 astetan egitea onartzen da. Salda prestatzeko, 2 litro ur eta 40 g belar lehor beharko dituzu, nahasketa 15 minutuz egosi eta 20 minutuko infusioaren ondoren erabiltzeko prest dago. Saioak 30 minutuko iraupena du.\nKaltetutako iltzea tratatzeko, 100 ml alkohol mediko eta 10 g lila lore fresko infusio bat prestatu behar dira. Beharrezkoa da erremedioari 7-8 egunez tematzea. Horren ondoren, konponbidea hantura-eremuak tratatzeko erabiltzen da goizean eta arratsaldean, erabat berreskuratu arte.\nMedikuntza alternatiboa botikekin konbinatuta erabiltzea gomendatzen da eta bertan dagoen medikuak oniritzia eman ondoren. Ulertu behar da onddoak akats kosmetiko bat ez ezik, gorputz osorako kolpe larria ere bada. Tratamendurik ezean, bakterio infekzioa gertatzen da eta horrek terapia zaildu egiten du. Gaixotasunaren lehen zantzuetan espezialista batekin kontsultatzea gomendatzen da.


Euskaraldiari babesa eskaini dio Eusko Legebiltzarrak adierazpen instituzionala irakurriz | Euskaraldia\nEusko Legebiltzarrak Euskaraldiaren inguruko adierazpen instituzionala zabaldu zuen hilaren 19ko osoko bilkuraren ostean. Idatzia irakurtzeko ardura Bakartxo Tejeriak, Legebiltzarreko lehendakariak, izan bazuen ere, legebiltzar talde guztiek sinatu zuten dokumentua (Euzko Abertzaleak, EH Bildu, Elkarrekin Podemos, Euskal Sozialistak eta Euskal Talde Popularra).\nAdierazpenean azaldu zutenez, “euskararen erabilpen maila handiagoa sustatu eta praktika linguistiko berriak bultzatzen dituzten testuinguruak sortzeko beharra dagoela ikusten da”. Gainera, “euskaraz hitz egiten dakitenek edota euskara ulertzeko gaitasuna daukatenek euskara erabil dezaten lortu nahi da” Euskaraldiarekin.\nBeraz, EAEko organuak adostu du, besteak beste: “Eusko Legebiltzarrak herritar guztiak animatu nahi ditu, euren euskara-gaitasunen arabera, Euskaraldian parte-hartzera, ahalduntze-tresna bat eskuratuz, euskarazko harremanetarako espazioak sortuz eta praktika hori bultzatuz”.\nAdierazpen osoa eta bideoa: Eusko Legebiltzarreko orrira esteka


euskara @eu | Hezikuntza\nEtiketaren artxiboa: euskara @eu\nEskolako euskararen erabilera handitu asmoz…\n2015/02/10 Informazioabilerak, euskara @euhezikuntza\nEuskara plana egiteko parte-hartze prozesua martxan jartzera goaz. Irakaslez, jangelako begiralez eta gurasoz osatutako lan talde batek, Urtxintxa-ko dinamizatzaile baten laguntzarekin batera errealitatearen azterketa burutu eta epe motz, ertain, zein luzerako lan-ildo eta neurriak proposatuko ditu.\n2 orduko iraupena izango duten 3 saio burutuko dira:\nOtsailaren 11ean, 25ean eta martxoaren 11ean, arratsaldeko 5etan hasita, eskolako\nliburutegian. Aurrez abisatuz gero, zure seme-alabek, bi ordu horietan, ludotekan jolasean aritzeko aukera izango lukete.\nParte hartu nahi baduzu bidali e-mail bat info@lezoherrieskola.net helbidera.\nEta aurki, informazio gehiago www.lezoherrieskola.eus/euskaratalaia blog berrian!\nEUSKARA TALAIA Lezo Herri Eskolan euskararen erabilera sustatzeko taldea\nEuskararen erabiliera haunditzeko bilera abenduaren 10ean\n2014/12/08 Informazioabilerak, deialdiak, euskara @euhezikuntza


...in nazkagarri bat dirudi. Horrela itsusturiko neskak zailki erakarriko du jendea Virginia Slims erostera eta erretzera....\n...ean autoak mantso zihoazen euriagatik. Haien argiek zailki gurutzatzen zuten jasa. Semaforoan, euritakope banatan, Jos...\n...>Bikain biziden zenbaitiesplikatzenzaio zailkihilzorianden norbaitizerk egitendion gaizki...Nahiz erorizar...\nCervantesenak. Egilea(k) TELLETXEA, Ana. Deia, Editorial Iparraguirre, S.A. 2013 (1)\n...a eta babesa lortzeko, eta iruditzen zait hori zailki izan/izanen dutela gure inguruko auzo-hizkuntzek. Edonola e...\n...abe eta lerrakorrak dira, mugituak eta mugikorrak. Zailki dira zehazten, baina ez dute hargatik ere indar gutxiago.\nGaixo larri dauden presoek senideekin egotea egokitzat jo du Taubira ministroak. Egilea(k) BERHOKOIRIGOIN, Jenofa. Berria, Euskal Editorea SM 2013 (1)\n...ohiaren kasua ikusirik, hitz horiek «Euskal Herrian zailki entzuten» direla ohartaraziz. Justuki, martxoaren 30ean zen...\nIzanak dirau. Egilea(k) TELLETXEA, Ana. Deia, Editorial Iparraguirre, S.A. 2013 (1)\n... metafora. Ohiko euskal zigiluko elementuak azaletik zailki identifikatuko direlarik, zentzumenetatik abiatutako irakur...\nÑabardura. Egilea(k) APAOLAZA LARREA, Uxue. Argia, Komunikazio Biziagoa, S.A.L 2011 (1)\n...ritmikoki hazten zen intentsitatez, mendebaldean zailki lor daitekeen emozio kolektiboan murgilduz berriro ere, ETA...


BARWA VEST TXALEKOA\nTernuako gizonentzako BARWA VEST txalekoa guztiz haize-babesgarria da Windshell mintzari esker. Janzki hau transpiragarria eta guztiz uraren kontrakoa da eta eguraldi txarraren aurrean babestuko zaitu bai eguneroko bai mendi-jardueretan, hala nola, trekking, mendi-ibilia edo alpinismoa.\nWindshell ehunaz fabrikaturiko gizonentzako txalekoa, erabat haize-babesgarria eta transpiragarria. Gainera, uraren aurka oso erresistentea da, Windshell mintzari esker (WP 10000mm eta MVP 10000 grxm2x24o). Kanpoaldeko ehuna ere PFC gabeko ura aldarazteko DWR akaberaduna da. Eskuetarako kremaileradun 2 patrika ditu eta soka elastikoz estutzeko barrenak.\nEhun konposaketa: 46% Poliesterra 37% Poliamida 17% Poliuretanoa